
Víga-Glúms saga hefir verið gefin út fjórum sinn- 
um áðr. Fyrsta útgáfan er prentuð á Hólum 1756, og er 
nafn hennar: „Agiætar Formaia Sögur. Eru aa þrick 
wtgeingnar ad Forlagi Hr. Vice-Lögmaiisens Biörns 
Marcussonar“. Í annað sinn er sagan gefin út á íslenzku 
og latínu með orðskýringum og heitir: „Víga-Glúms saga, 
sive vita Viga-Glumi. Havniæ 1786“. Skýringarnar eru 
eftir Guðmund Pétrsson sýslumann (f 1817). Í þriðja 
sinni er sagan út gefin í öðru bindi af Íslendingasögum, 
Khöfn 1830. Síðast er saga þessi gefin út í „Íslenzkum 
fornsögum' I :ásamt Ljósvetninga sögu, Khöfn 1880, og 
hefir Guðmundr Þorláksson búið þá útgáfu til prentunar. 

Eftir þessari síðustu útgáfu er sagan hér prentuð, og 
eru þar að kalla engar breytingar gerðar, nema í vísun- 
um, svo sem tekið er fram í skýringum þeirra. 

Sagan er gefin út eftir Möðruvallabók, 182 fol. í safni 
Ára Magnússonar, sem oft er getið. Guðmundr Þor- 
láksson hefir fyrstr. gefið handriti þessn þetta nafn, og 
hefir dr. Kálund tekið það upp í handritaskrá Árnasafns 
og kent á sama hátt mörg skinnhandrit við átthaga sína. 
Hóla útgáfan af Glúms sögu hefir verið prentuð eftir 
handriti, sem hefir verið nokkuð frábrugðið þeim handrit- 

um, sem nú eru til af sögunni, og merkilegt að ýmsu. 
Sannar það meðal annars, að fram á 18. öld hafa geymzt 
hér á landi afskriftir af góðum handritum fornrita, og er 
því ekki þýðingarlaust, að gefa gætur að pappírshandrit- 
um, sem eru Í söfnum hér á landi, eða í eign einstakra 
manna, þó þau sé ekki eldri enn frá 17. eða 18. öld, enda 
verða ýms merk fornrit eigi gefin út nema eftir handrit- 
um frá 17. öld, eða ætli þau sé nokkuð mætari fyrir það, 
þó þau séu geymd í Kaupmannahöfn, enn handrit frá 
sama tíma, sem geymd eru hér á landi? 

Brot úr Glúms sögu, eftir skinnblöðum úr handritum 
frá c. 1400, eru prentuð aftan við útgáfu Bókmentafé- 
lagsins, enn ekki þótti eiga við að prenta þau hér, af 
því að safn þetta er eingöngu ætlað alþýðu, og er að eins 
textaútgáfur. Það er líka lítill munr á brotunum og text- 
anum. — Enn vert hefði verið að athuga handrit þau af 
Glúms sögu, sem eru í handritasöfnum hér, enn það hefir 
heldr ekki verið gert. 

Stafsetningin er hér sú reglufasta stafsetning, sem 
fylgt hefir verið í safni þessu; út af henni bregð ég að 
eins til að sýna einstakar einkennilegar orðmyndir. Í út- 
gáfu Bókmentafélagsins er hvorki fylgt stafsetningu skinn- 
bókarinnar, né reglufastri stafsetningu, heldr „farið bil 
beggja“, sem útgef. segir, og virðist sú meðferð ekki vís- 
indalegri enn sú sem hér er fylgt. 

Sagan er talin færð í letr um 1300 eða snemma á 
14. öld. 

Vísurnar hafa verið mjög aflagaðar, og hafa þær lítt 
verið skýrðar. Einstakar vísur eða vísuhelminga hefir 

Konráð Qlíslason fengizt lítið eitt við, enn Jón rektor 
Þorkelsson hefir gert meira að vísunum, sem sjá má af 
skýringum þeim sem prentaðar eru hér aftan við, þar 
sem getið er um lagfæringar og skýringar Jóns Þorkels- 
souar. Útgáfu Bókmentafélagsins fylgja engar skýringar. 
Hér er því í fyrsta sinni tilraun gerð til að skýra allar 
vísurnar Í víga-Glúms sögu, svo að nokkurs sé vert, því 
að þótt vísurnar séu þýddar á latínu og orðskýringar 
fylgi í útgáfunni frá 1786, er lítið á því að græða. 

Víga-Glúms saga er ein af hinum merkustu Íslend- 
inga sögum, bæði af því að hún er vel rituð og forn að 
máli, og vísurnar upphaflegar, og af því að hún segir frá 
merkustu höfðingjum norðanlands á þeim tíma, er sagan 
gerist mest á (síðari hlut 10. aldar). Víga-Glúmr hefir 
verið einhver mestr höfðingi fyrir norðan land, vitr maðr 
og skáld, enda var hann stórættaðr, þremenningr við Ó- 
láf konung Tryggvason og Gizur hvíta. Afi hans Vig- 
fúss hersir, Böðvars son, víkinga-Kára sonar, Sigurðar 
sonar bjóðaskalla, Hunda-Steinars sonar jarls. 

Í víga-Glúms sögu 5. kap. er rakið öðruvísi, Þar 
stendr: Böðvarr hét maðr. Hann var son víkinga-Kára, 
ok bróðir Sigurðar, föður Vigfúss o. 8. trv., sem líklega 
er misritað fyrir: Víkinga-Kára, sonar Sigurðar bjóða- 
skalla. 

Svo segir Í sögu víga-Glúms, að Glúmr hafi tuttugu 
vetr verið mestr höfðingi í Eyjafirði, enn aðra tuttugu 
svo, að engir komust til jafns við hann, og kemr þetta 
vel heim við vísu Glúms: 

Máligr munat sælu 

menbrjótandi hljóta 


þás. . . . . fjóra 
fullkátir vér sátum 
í „ tego vetra. 

Hér segir Glúmr, að hann hafi unað vel hag sínum 
fjóra tigu vetra, hvort sem það á svo að skiljast, að hann 
hafi búið á Þverá allan þann tíma eða eigi. Sennilegast 
er það, sem Guðbr. Vigfússon ætlar, að Guðbrandr hafi 
eigi búið full 40 ár að Þverá, enn yfir 30 ár virðist hann 
hafa búið þar. Má því segja, að þetta komi alt vel heim 
við vísuna, sem á að vera ort þá er skriða hljóp á bæ 
Glúms í Myrkárdal, sex vetrum síðar enn hann flutti frá 
Þverá. 

Víga-Glúmr kemr við ýmsar sögur; auk þess sem hans 
er getið í Landnámu, kemr hann við Reykdælu og Valla- 
Ljóts sögu; hans er og getið í Kristni sögu og er hann 
þar talinn með höfðingjum norðanlands 981. 

Vigfúsar víga-Glúmssonar er og víða getið í sögum. 
Hann varð snemma farmaðr, og Segir svo í broti því af 
viga-Glúms sögu úr Vatnshyrnu, sem prentað er aftan við 
útgáfu Bókmentafél. af Glúms sögu (Ísl. forns. I 108) að 
hann „var hirðmaðr Hákonar jarls ok Eireks sonar hans 
ok enn kærsti vin“. Vigfúss var í Jómsvíkingabardaga; 
hann var og með Eiríki jarli í Svoldrarorrustu. Skömmu 
síðar virðist hann hafa farið til Íslands, um það leyti 
sem faðir hans dó eða litlu fyr, því hans er getið í mál- 

um þeirra Guðmundar ríka og Þóris Helgasonar (1004 
eða 1005). Er svo að sjá, að þeir Guðmundr ríki hafi 
verið vinir, því að Guðmundr segir við hann: „Slíka 
menn getr varla til vitrleiks sem þú ert, þótt menn eigi 
margra góðra kosti“ (Ljósvetn. 17. kap.). Ef til vill hefir 
Vigfáss ekki komið út fyr enn faðir hans var dáinn 1008. 
— Síðan fara engar sögur af Vigfúsi, enn hann staðfest- 
ist á Íslandi og hét sonr hans Bergr og er mikil ætt frá 
honum komin; rekr Haukr lögmaðr ætt sína til hans. — 
Vigfúss var skáld, og hefir ort drápu um Hákon jarl, enn 
af henni er ekki til nema ef til vill ein vísa. 

Víga-Glúma sögu og Landnámu ber ekki saman um 
deilur þeirra Einars Þveræings og Glúms, eftir er hann 
er kominn að Þverbrekku. Um þetta atriði hefir séra 
Eggert Ó. Brím ritað fróðlega ritgerð: „Víg Gríms á 
Kálfsskinni eða Þorvalds í Haga“ í Tr. III 160— 112, og 
hefir hann þar mjög skilmerkilega leyst úr þessari flækju. 
Hann telr frásögn viga-Glúmssögu að öllu réttari að 
öðru enn því, að höf. hennar hefir ruglazt í mannanöfnum, 
enn höf. Landnámu hefir kunnað betr ættirnar. Að öðru 
leyti vísa ég þeim til ritgerðarinnar sjálfrar, sem vilja 
kynna sér það efni betr. 

Í staðlegum greinum virðist víga-Glúms saga vera 
mjög áreiðanleg, og lifa enn flest þau örnefni, sem sagan 
greinir. Má að ýmsu leyti telja hana með hinum beztu 
Íslendingasögum. 


TÍMATAL. 

Víga-Glúms saga. 


Ingjaldr hét maðr, son Helga hins magra. 
Hann bjó at Þverá í Eyjafirði. Hann var forn 
goðorðsmaðr ok höfðingi mikill, ok þá aldraðr 
mjök er sagan gerðist. Hann var kvángaðr 
maðr ok átti tvá sonu, Steinólf ok Eyjólf. Þeir 
váru menn vel mannaðir ok váru báðir friðir 
sýnum. „Ingjaldr var einlyndr ok fálátr, ódæll 
ok fasttækr. Hann lagði lítinn hug á kaup- 
menn; vildi ekki yfir sér hafa þeira ofsa, ok ef 
hann girnist af kaupmönnum nökkut at hafa, 
þá sendi hann aðra menn til, enn fór eigi sjálfr. 
— Skip kom enn eitt sumar í Eyjafjörð. Hreið- 
arr hét stýrimaðr, ættstórr; hann átti bú á Vors 
í Noregi, manna vaskastr ok vinsælastr. „Ey- 
jólfr Ingjaldsson var oft við skip um sumarit, 
ok áttu þeir Hreiðarr mart saman í vinfengi. 
Hreiðarr sagði honum, at hann vildi hér vistast 
um vetrinn; kveðst vera fúsastr til Ingjalds at 
frásögn annarra manna. Eyjólfr segir föður 
"sinn ekki hafa þat í vanda lagt, enn þó lézt 
hann mundu um sýsla. Ok er hann En heim, 

ræddi hann um við föður sinn, at hann skyldi 
taka við stýrimanninum, ok kvað ætla góðan 
dreng vera ok mikils verðan, ok tjáði málit 
fyrir honum vel um stýrimanninn. Ingjaldr 
svarar: „Ef þú hefir boðit honum áðr, hvat man 
þá tjá við at mæla? mun ek þá hljóta fé at 
kosta, enn þú munt hafa starf fyrir“ --— ok lézt 
aldri útlendan mann með sér haft hafa, oklézt 
enn ófúss vera. Þá segir Eyjólfr: „Eigi er enn 
við honum tekið utan þitt ráð; enn þat er ok 
bæði, at ek hefirlítt til ráða hlutazt, ok vill þú 
at ek ráða litlu, ef sá maðr skal hér eigi vist 
hafa, er ek hefi hegat boðit“. Ingjaldr svarar: 
Nú skaltu ok ráða þessu sem þú vill, at stýri- 
maðr fari hegat við annan mann, ok vil ek ekki 
á leggja við hann fyrir þínar sakir, enn þú skalt 
hafa allan starfa fyrir þeim, enn ek mun kostn- 
að fram leggja“. Hann svarar: „Þetta líkar 
mér vel at svá sé“. Ferr hann anhan dag ok 
hittir Hreiðar ok segir honum málavöxt. Hann 
lætr vel yfir; er hann þagat fluttr með varning 
sinn. Ok er þeir höfðu verit eigi lengi, þá varð 
Hreiðarr varr við, at þar skyldi vera jólaveizla 
fjölmenn. Ingjaldr var fár við hann ok þó vel. 
-- Einn dag kallar Hreiðarr Ingjald í útibúr, 
þar sem varningr hans var inni, ok hann gerir 
svá. Þá mælti Hreiðarr ok bað hann velja af 
varninginum þat er hann vildi. Ingjaldr lézt 
engis girnast fjár hans, enn kallar honum vel 

fara. Hreiðarr svarar: „Ek hefi þó hugleitt 
nökkut, hvat þú þarft af oss at þiggja. Ek 
hefi komit á nökkura bæi hér í Eyjafirði, þá er 
beztir eru, ok sé ek engi herbergi slík sem hér. 
Enn skálabúnað hefir þú eigi svá góðan, at eigi 
sé þvílíkr á öðrum bæjum“. Hann tók ór sín- 
um hirzlum svá góðan skálabúnað — ok gaf 
Ingjaldi — sem engi hafði betri áðr komit hegat 
til Íslands. Ingjaldr þakkaði honum vel ok var 
nú allgott vinfengi þeira í millum. Síðan um 
vetrinn segir Eyjólfr, at hann vill utan fara 
með Hreiðari um várit. Hann svaraði því ó- 
brátt. Eyjólfr segir: „Hví viltu eigi flytja mik? 
líkar þér eigi vel við mik?“ „Allvel“, segir 
hann, „enn lítil munu föður þínum þykja vist- 
arlaun mín — enn eigi mun ek honum illu láuna 
— at flytja son hans á brott, er honum er hverr 
sómi at. Enn ef faðir þinn lofar, þá flyt ek 
þik gjarna á brott, ok kann ek þökk mikla at 
þú farir þá“. Nú bjuggu kaupmenn ferð sína. 
Ok er þeir vóru búnir, leitar Eyjólfr eftir um 
utanferð sína við Hreiðar. Hann sagði honum 
sinn vilja, lézt ekki vilja gera í móti föður hans 
um hans utanferð. Síðan segir hann föður sín- 
um farfýsi sína, ok svá hversu farit hefði með 
þeim Hreiðari. Ingjaldr segir, at fáir drengir 
munu slíkir sem Hreiðarr — „ok með þessi 
þinni meðferð ok at reyndum “ans drengskap 
1* 

leyfi ek þér ferðina, ok þykja betr at þú farir 
með honum enn með öðrum“. 

2. Síðan fóru þeir utan ok kómu við Noreg. 
Hreiðarr bauð Eyjólfi marga kosti um vistar- 
tekjur, enn hann vildi eigi þiggja þat er hann 
banð. Hreiðarr mælti: „Hvat viltu þá þinna 
ráða?“ Hann svarar: „Eigi veit ek“. Þá segir 
Hreiðarr: „Girnist þú ekki til konunga eða ann- * 
arra höfðingja? er þér héimill várr tilbeini“ — 
þá var Hákon Aðalsteinsfóstri yfir Noreg. — 
„sýnist mér slíkum höfðingjum gott at þjóna 
yður stórum mönnum ok líklegum til góðrar 
fylgdar“. Hann svarar: „Vanfærr em ek at 
fylgja konungum, enn þó kann vera, at þat 
gangist eftir mínum vilja; enn þó neita ek því“. 
Hann spyrr: „Hvat viltu þá?“ „Hví dregr þú 
undan at bjóða mér til þín, því at þat vil ek?“ 
„Lítill hugr er mér á því“, segir Hreiðarr. 
Eyjólfr spyrr: „Hví sætir þat?“ „Ek nenni eigi 
at veita þat, sem þér er eigi gott at þiggja, 
þar er mér þykir þú góðs eins verðr frá mér“. 
„Forvitni er mér á, hví þat sætir“. „Þat muntu 
nú vita verða— þó samir mér illa frá at segja. 
Bróður á ek mér, er Ívarr heitir. Vit eigum 
bú báðir saman ok allan fjárhlut ok unnumst 
vit mikit; enn vit erum þó eigi skaplíkir um 
þat, at honum þykja illir íslenzkir menn, svá 
at þeim er eigi vært þar; enn hann er í vík- 
ingu hvert sumar. Enn þá er hann kemr heim, 

ferr hann með tíunda mann eða tólfta til mín, 
ok skulu allir þeim þjóna, þeir er fyrir eru, ok 
munu þeir allir til þín vera svá illa, at þar er 
þér at engum kosti vært“. Hann svarar: „For- 
vitni er mér á, hversu þeir láta, ok ertu sak- 
lauss, ef þú lætr uppi vistina“. Hreiðarr svar- 
ar: „Mér er vant við bróður minn, er mér fær- 
ir gjafar þær, sem hann færir mér, ok hann 
fær beztar til, at eigi skyli okkr á um þik; 
enn mér mun þungt þykja, ef þeir gumsa þik 
ok spotta“. „Mjök viltu þat undan draga“, 
segir Eyjólfr, „at ek fara til þín, eða hvernig 
mun hann við mik vera? eigi mun hann berja 
á mér?“ Hreiðarr svarar: „Bardaga verra mun 
þat; hann hefir marga vandamenn með sér; alt 
þat er þú mælir eða gerir munu þeir afleiðis 
færa fyrir þér“  KEyjólfr segir: „Engi skapraun 
er þat, ef maðr veit nökkut af áðr; er þat ó- 
vizka at bera eigi slíkt, ok mun þat ekki við 
nema“. Hreiðarr svarar: „Vandi er þá á báðar 
hendr; þú ert vinr minn, enn hann er bróðir 
minn, ok ann ek honum mikit“. Þat varð, at 
hann fór heim með Hreiðari til vistar á Vors. 
Ok þá er Ívars var heim ván, þá tók Eyjólfr 
loðkápu ok hafði hvern dag; enn hann var mik- 
ill maðr ok sat hjá Hreiðari jamnan. 

3. Nú kemr Ívarr heim, ok er gengit í mót 
honum veglega ok fagnat með blíðu. Þá spurði 
hvárr þeirra annan tiðenda, eða hvar Hreiðarr 

hefði verit um vetrinn; enn hann lézt á Íslandi 
verit hafa. Enn þá spurði Ívarr engra tíðenda 
— „enn hvárt er“, kvað hann, „þar hjá þér 
maðr eða kvikendi? þat er hrúga eigi lítil“. 
Eiyjólfr svarar: „Ek em íslenzkr maðr ok heiti 
ek KEyjólfr, ok ætla ek hér at vera í vetr“. 
„Þess get ck“, kvað Ívarr, „at eigi sé óhapp- 
laust hér á bæ, ef íslenzkr maðr skal hér vera“. 
Hreiðarr svarar: „Ef þú ert illa við hann, svá 
at honum sé eigi við vært, þá mun okkur frænd- 
semi eigi góð vera“. „Illu heilli hefir þú til 
Íslands farit, ef af þeim sökum skulu vér þjóna 
Íslenzkum möunum, eða láta ella frændr vára 
eða vini. Ok ek veit eigi, hví þér sýnist at 
fara til ennar verstu þjóðar, ok frelst hefir þú 
þik um tíðendasögu við mik“. „Annan veg er“, 
kvað Hreiðarr, „þar eru heldr margir góðir 
drengir“. Ívarr segir: „Eigi er sjá þó sæmi- 
legr í öndveginu tötrabassinn“. Enn þá er Í- 
varr sá, at bróður hans þótti miklu varða um 
mann þenna, þá tók hann minna af enn áðr við 
Íslendinga— „Enn hvat muna ek þá heldr, enn 
kalla hann hrúgu?“ Enn Eyjólfr lézt því nafni 
mundu vel kunna. Enn alt þat er hann gerði 
eða mælti, þá færðu þeir afleiðis. — Vigfúss hét 
maðr; hann var hersir ok réð fyrir á Vors. 
Hann var Sigurðar son, víkinga-Kára sonar; 
hann átti dóttur þá er Ástríðr hét. Vinátta 
var mikil í millum þeira bræðra ok Vigfúss, ok 

höfðu sinn vetr hvárir jólaveizlu með öðrum, 
ok skulu þeir bræðr nú búast við jólaveizlu. 
Enn alt hafði Hreiðarr fyrir búit, ok skyldi 
hann þá bjóða mönnum ok bað Eyjólf fara með 
sér, — „ok er mér eigi forvitni á, hversu þeir 
láta at þér“. „Mér er þangt“, segir Eyjólfr, 
ok má ek eigi fyrir því fara“. — Aftan þann 
sem hann var heiman farinn, ok þeir koma í 
sæti, þá mæltu förunautar Ívars: „Nú er Hrúga 
heima, enn Hreiðarr eigi; nú munu vér hafa 
gleði sem oss sýnist“. „Vér skulum nú“, segir 
Ívarr, „hyggja at nökkut, hvat oss hæfir. Hér 
erum vit bræðr ok eigum fé báðir saman, ok 
berr hann alla áhyggju fyrir, enn ek enga; enn 
sá er einn maðr, er hann vill veita, ok gerum 
vér svá at honum er varla við vært, — enn hann 
er við oss saklauss, ok skal engi maðr mæla í 
mein honum, meðan Hreiðarr er eigi heima“. 
Þeir segja nú vel fallit til gamans at hafa 
nökkut. Þá mælti Ívarr: „Af litlum manndóm 
tali þér; hér þjóna oss allir ok höfum vérgam- 
an af öllu sem oss lystir, énn aðrir hafa starfa 
ok áhyggju. Ok þótt sjá maðr hefði drepit 
bróður minn, þá ætti ek ekki at gera honum 
til meins fyrir Hreiðars sakir, ok engum skal 
hlýða at gabba hann — ok nú skal hann eigi 
Hrúga heita lengr“. Ok um morgininn mælti 
Ívarr við Eyjólf: „Viltu fara í skóg með oss 
ok skemta þér?“ Ok hann játti því, ok ferr 

með þeim; ok höggva þeir sér tré ok flytja 
heim. Eyjólfr hefir sverð ok handexi. Ívarr 
mælti: „Þat ræð ek þér, Íslendingr, ef sér ferr 
hverr várr, at þú farir heim fyrir myrkr“. Síð- 
an ferr sinn veg hverr um skóginn, ok fór Ey- 
jólfr einn sér. Þá ferr hann af loðkápunni ok 
lagði á ofan sverð sitt, er hann hafði í hendi 
Enn hann gekk í skóginn ok skemti sér, ok 
hafði exi ok hjó tréin, þau sem honum sýndist. 
Enn er áleið daginn, tók at drífa, ok vill hann 
þá heim, ok kom þar er loðkápan hafði legit 
ok var hon á brottu, enn sverðit var eftir. 
Hann sér sópat snjánum, sem kápan hefði dragn- 
at. Enn híðbjörn hafði komit ok dregit kápuna; 
hafði varla aflit til haft upp at halda, er björn- 
inn var ungr ok nýkominn ór híðinu ok eigi 
mannsbani vorðinn. Síðan fór hann, ok sá at 
björninn sat fyrir honum; brá hann sverði ok 
hjó af trýnit við augun uppi af dýrinu, ok 
hafði þat í hendi sér heim. Enn Ívarr kom 
heim fyrri, ok saknar Eyjólfs ok mælti: „Ógegn- 
lega höfum vér farit ok illa skilizt við várn 
förunaut; honum er ókunnigt á skóginum, enn 
þar ván margra skæðra dýra, ok mun margrætt 
um, ef hann kemr eigi heim, svá sem áðr vóru 
vér við hann — ok ræð ek at vér leitim hans, 
þar til er vér finnum hann“. Enn er þeir kómu 
út fyrir dyrr, þá kom Eyjólfr í mót þeim, ok 
fagnaði Ívarr honum vel ok spurði, hví hann 

væri blóðugr; enn hann sýndi þeim þat er hann 
helt á. Þá mælti Ívarr: „Þat uggi ek, at þú 
sér sárr“. „Ver kátr fyrir því, ekki sakar mik“. 
Þá mælti Ívarr: „Óvitrlegt bragð at spotta ó- 
kunna menn; hann hefir sýnt vaskleik í þessum 
hlut, þar er ek veit eigi, hvárt nökkurr várr 
mundi til verða“. Ok annan aftan kom Hreið- 
arr heim. Ívarr mælti: „Hví ertu svá hljóðr, 
bróðir? ertu hugsjúkr um hann Hrúgu? hvat 
væntir þik, hversu ek mun við hann hafa búit?“ 
Hreiðarr svarar: „Þat mun nú okkr vist máli 
skifta, hversu þú hefir þat gert“. Hann „segir: 
„Hvat muntu nú til vinna, at ek sé við hann 
sem þú? Hann svarar: „Ek mun gefa þér 
gullhring þann, er vit eigum báðir saman ok 
þér hefir góðr þótt lengi“. Hann segir: „Eigi 
mun ek ágirnast föðurarf þinn, enn við hann 
mun ok vera heðan af sem við þik sjálfan —. 
ok skal hann nú sitja hjá mér, enn eigi hjá 
þér“. Síðan virðu þeir hann vel báðir, ok sá 
at þat rúm var vel skipat, er hann sat í. Ok 
leið nú svá fram. . 

4. Nú koma menn til jólaveizlu til þeira 
bræðra. Enn þá er tólfmenningr var skipaðr 
til at sitja, ok settir hlutir til, hverr næst skyldi 
sitja Ástríði dóttur Vigfúss hersis, ok hlaut 
Eyjólfr ávalt at sitja hjá henni; enn engi maðr 
sá þau fleira við talazt enn aðra menn. Enn 
þat ræddu margir, at því mundi þann veg í 

móti berast at honum mundi þar konu auðit 
verða. Slítr veizlu þeiri, ok var hon veitt stór- 
mannlega ok menn með gjöfum á brott leystir. 
Eyjóltr var fjögur sumur í víkingu ok þótti enn 
mesti garpr ok framgöngumaðr; fekk gott orð 
ok mikit fé. — Þat var einn vetr, at sá maðr 
kom þar á Vors, er Þorsteinn hét ok var frændi 
þeira bræðra, ok átti bú á Upplöndum. Hann 
sagði til vandræða sinna, at berserkr sá, er Ás- 
gautr hét, hafði skorat á hann til hólmgöngu 
fyrir þá sök, at hann synjaði honum systur 
sinnar, ok bað þá fjölmenna sik til hólms, at 
eigi gengi sjá víkingr á efni hans; sagði hann 
þó felt hafa marga menn sína; sagði at hann 
mundi láta systur sína, ef þeir vildi hann eigi 
efla — „em ek ekki traustr til hólmgöngu, 
nema ek njóta yðvarrar gæfu við“. Þeir nentu 
eigi at synja honum fararinnar. Nú fóru þéir 
með honum á Upplönd ok höfðu þrjá tign manna 
með sér, ok koma í þann stað, er þeir skulu 
finnast. Þá leita þeir við menn sína, hverr þat 
vildi vinna sér til konu, at ganga á hólm við 
Ásgaut. Enn þótt konan þætti fýsileg, þá varð 
þó engi búinn at vinna þetta til. Þá beiddu 
þeir bræðr, at Eyjólfr myndi halda skildi fyrir 
hann. Þá segir Eyjólfr, kvaðst þat við engan 
mann gert hafa ok eigi fyrir sik sjálfan, — „ok 
mun mér eigi gott þykja, ef hann er drepinn í 
höndum mér; þyki mér engi fremd í þessu. 

Enn ef sveinn sjá verðr drepinn í höndum oss, 
skulum vér þá heim fara með svá gervu, eða 
skal þá til fá annan ok enn þriðja, ok vex þá 
svá vár óvirðing, svá sem margir falla fyrir 
oss? ok lítil virðing mun á för várri, ef vér 
förum við þat aftr, at hans sé óhefnt, ef hann 
fellr fyrir oss. Biði þér mik, at ek ganga heldr 
á hólm við berserkinn. Þat er veitanda vinum 
sínum, enn þetta vil ek eigi veita“. Þeir þakka 
honum vel, ok þótti þeim þó mikit í ábyrgð, 
er hann var. Hann segir: „Svá sýnist mér, 
sem engum várum sé aftrkvæmt, ef hans er 
eigi hefnt, ok þyki mér þá verra at berjast 
við berserkinn, ef frændi yðvarr er áðr drep- 
inn“. Síðan gengr hann fram, enn Ívarr bauð 
at halda skildi fyrir honum. Eyjólfr svarar: 
„Vel er þat boðit, enn mér mun mest um hug- 
at, ok er satt it fornkveðna, at sjálfs hönd er 
hollust“. Gengr á hólm síðan. Berserkrinn 
mælti: „Skal sjá við mik berjast hrúnkinn“? 
Eyjólfr mælti: „Er eigi þat, at þér ægi við 
mik at berjast? kann þat vera at þér sé eigi 
vel farit, er þú æðrast mikinn mann, enn gambr- 
ar yfir litlum“. „Ekki er mér þat eignat“, 
segir hann, „enn lögin mun ek þér segja upp 
um hólmgöngu: fjórar merkr skal mik leysa 
af hólmi, ef ek verð sárr“. Eyjólfr svarar: 
„Óskylt ætla ek vera at halda lögum við þik, 
er þú dæmir sjálfr, hvers þú ert verðr, fyrir 

því at á váru landi mundi slíkt þykja þræls 
gjöld, er þú gerir um sjálfan þik“. Eyjólfr 
átti fyrr at höggva, ok hjó þat it fyrsta, at 
sverðit kom á skjaldarsporðinn, ok gekk af 
sporðrinn ok fótrinn af berserknum. Eyjólfr 
fekk af þessu verki mikit ágæti, ok fór heim 
síðan með þeim bræðrum. Nú var honum boðit 
fé mikit at þiggja, enn hann lézt þetta ekki til 
fjár hafa gert né til konu, heldr af vinfengi 
við þá bræðr. Ásgautr leysti sik af hólmi ok 
lifði við örkuml. Síðan bað Eyjólfr Ástríðar 
Vigfúsdóttur. Nú er til at flytja málit Ívarr 
ok Hreiðarr; segja hann ættstóran mann ok 
eiga göfugt ráð á Íslandi ok mikinn frænda 
afla, ok kölluðu líklegt at mikit yrði hans for- 
lag. Þá mælti Eyjólfr: „Vera kann at frænd- 
um Ástríðar þyki ofsi mikill í váru máli, — 
enn margir vitu á Íslandi at vér eigum göfugt. 
foreldri ok mikit fé“. Vigfúss segir: „Þetta 
mun vera forlög hennar, þótt til væri ætlat. 
ekki óframar um frændkonu vára“. — Hon 
var honum gefin, ok fór til Íslands með hon- 
um. 

ð. Böðvarr hét maðr. Hann var son vík- 
inga-Kára ok bróðir Sigurðar, föður Vigfúss; 
hann "var faðir Ástríðar, móður Eiríks, föður 
Ástríðar, móður Óláfs Tryggvasonar. Víkinga- 
Kári var son Eymundar akraspillis Þórissonar. 
Böðvarr var faðir Ólofar, móður Gizurar hins 

hvíta. Þá er þan Eyjólfr ok Ástríðr kómu út 
til Íslands, var Ingjaldr andaðr. Þá tók HEy- 
jólfr við búi ok goðorði. Úlfeiðr hét dóttir 
Ingjalds; hana átti Hríseyjar-Narfi. Börn þeira 
Eyjólfs og Ástríðar váru fjögur nefnd. Þorsteinn 
hét son þeira enn elzti, ok var hann leystr af 
arfi, þá er hann kvæntist — ok bjó hann at 
Hólum í Eyjafirði, meðan hann lifði; ok verðr 
hann lítt við söguna riðinn. Vigfúss hét ann- 
arr. Hann fekk Hallfríðar Þorkels dóttur ens 
háva frá Mývatni. Glúmr hét enn yngsti son 
þeira, enn Helga dóttir. Hon var gift Stein- 
grími í Sigluvík. Þeira son var Þorvaldr 
tasaldi, er síðar kemr við málit. Enn Vigfúss 
andaðist litlu síðar enn hann kvángaðist, ok 
átti barn eitt, ok lifði þat litlu lengr enn hann; 
ok bar af því undir Hallfríði alt fé til helmings 
við þau Glúm ok Ástríði — Enn Eyjólfr var 
andaðr, þá er hér var komit. Þá réðst Þorkell 
enn hávi til Þverár ok Sigmundr son hans; 
ok var hann mikill maðr fyrir sér ok ætlaði at 
hann mundi höfðingi gerast, ef hann fengi gott 
kvánfang ok mága stoð. — Þórir hét maðr ok 
bjó á Espihóli. Hann var son Hámundar hel- 
jarskinns ok Ingunnar Helga dóttur ens magra. 
Hann átti Þórdísi Kaðalsdóttur. Þeira börn 
váru Þórarinn ok Þorvaldr krókr, er bjó á 
Grund í Eyjafirði, ok Þorgrímr, er bjó í Möðru- 
felli, ok Ingunn, er átti Þórðr Freysgoði, ok 

Vigdis, er átti Sigmundr. Síðan tóku þeir Þor- 
kell ok Sigmundr at óhægja Ástríði bygðina; 
ok var skift landinu í helminga ok hlutu þau 
Glúmr ok Ástríðr þann hluta landsins, er ekki 
var húsaðr, ok gerðu þau bú á Borgarhóli. 
Enn Glúmr skifti sér ekki af um búsýslu; 
þótti heldr óbráðgerr í uppruna. Hann var 
fámálugr ok fálátr jafnan, hár maðr vexti ok 
nökkut skolbrúnn, hvítr á hár ok rétthárr, 
kraklegr ok þótti heldr seinlegr maðrinn; fór 
ekki til mannamóta. Nú eyðist fé fyrir þeim 
Ástríði, ok gerist ráðahagrinn óhægr. Enn Sig- 
mundr ok Þorkell bægja þeim, ok höfðu þau it 
minna af öllu. Hof Freys var þar fyrir sunn- 
an ána á Hripkelsstöðum. Þórarinn á Espihóli 
var vitr maðr ok vinsæll. Þorvaldr krókr var 
hólmgöngumaðr ok ódæll. Sigmundr Þorkelsson 
þóttist maðr mikill fyrir sér, er hann kom í 
mægðir við Esphælinga. Glúmr segir móður 
sinni at hann vill utan ráðast, — „sé ek at 
þroski minn vill engi verða, enn þat má vera 
at ek hljóta gæfu af göfgum frændum mínum, 
enn ek nenni eigi at þola ágang Sigmundi, enn 
ek- sé mik enn vanfæran í mót honum. Enn 
lózaðu eigi landinu, þó at þröngt verði kosti 
þínum“. — Þá var Glúmr fimtán vetra, er hann 
fýstist utan. 

6. Nú er at segja frá utanferð Glúms. Þeg- 
ar er hann kom við land, fór hann upp á Vors 

til Vigfúss. Ok er hann kom at bænum, þá sá 
hann þar mikit fjölmenni ok margs konar skemt- 
an ok leika; ok þat þóttist hann sjá, at þar 
mundi á öllum hlutum stórmenska vera. Enn 
þar sem hann sá marga menn merkilega, þá 
vissi hann eigi, hvar Vigfúss mundi vera frændi 
hans. Þat mark hafði hann til hans, at hann 
sá mann mikinn ok veglegan í öndvegi í skaut- 
faldi blám, ok lék sér at spjóti gullreknu; 
gekk síðan at honum ok kvaddi hann; enn hann 
tók vel kveðju hans.  Vigfúss spurði, hvat 
manna hann væri, enn hann kvaðst vera ís- 
lenzkr ok eyfirzkr. Þá spurði Vigfúss at Ey- 
jólfi mági sínum ok Ástríði dóttur sinni; enn 
hann kvað hann andaðan, — „enn Ástríðr lifir“. 
Vigfúss spurði, hvat barna þeira lifði, enn 
Glúmr sagði honum til systkina sinna. Enn 
síðan sagði hann honum, at þar var einn son 
þeira kominn fyrir hann. Enn er hann sagði 
þat, þá reitist ekki af um talið við hann. 
Glúmr bað hann vísa sér til sætis. Enn Vig- 
fúss kvaðst eigi vita, hvat satt væri af því er 
hann sagði, ok vísaði honum til sætis á hinn 
óæðra bekk utarlega ok veitti honum litla virð- 
ing. Hann var fámálugr ok ósiðblendr. Þá er 
aðrir menn drukku, eða höfðu aðra gleði, þá lá 
hann ok hafði feld á höfði sér. Hann þótti þar 
fól eitt. Þar var veizla búin at vetrnóttum ok 
gert dísablót. ok allir skulu þessa minning gera. 

Glúmr sitr Í rúmi sínu ok gengr eigi til. Ok 
er á leið kveldit, er menn váru komnir, þá var 
eigi svá mikil gleði, sem líklegt mundi þykja 
fyrir fagnaðar sakir ok vina fundar, er þar 
váru margir saman komnir. Ok þann dag er 
menn höfðu komit til boðsins, hafði Glúmr eigi 
út gengit í móti mönnum ok bauð engum at 
sitja hjá sér eða í hans rúmi. Ok er menn 
váru komnir undir borð, þá var sagt at sá maðr 
var kominn at bænum með tólfta mann, er 
Björn hét ok kallaðr járnhauss. Hann var ber- 
serkr mikill, ok var því vanr at koma til mann- 
boða fjölmennra, ok leitaði þar orða við menn, 
ef nökkurr vildi þat mæla, er hann mætti á 
þiggja, ok skoraði á menn til hólmgöngu. Enn 
Vigfúss bað þess, at menn skyldu vel atilla orð- 
um sínum, — „ok er þat minni læging, enn 
taka meira ilt af honum“ — ok hétu menn 
honum góðu um þat. Enn Björn gekk í skál- 
ann inn ok leitaði orðheilla við menn, ok spurði 
á enn æðra bekk enn yzta mann, hvárt hann 
væri jafnsnjallr honum, — enn hann kvað fjarri 
þat fara. Síðan spurði hann hvern at öðrum, 
þar til at hann kom fyrir öndvegit. Ýmissra 
orða leituðu menn sér, enn þar kom niðr, at 
engi kvaðst jafnsnjallr honum. Enn er hann 
kom fyrir Vigfús, þá spurði hann, hvar Vig- 
fúss vissi slíkra garpa vánir; enn hann lézt 
eigi vita hans jafningja. Þá mælti hann: „Vel 

er svarat ok hyggilega, sem ván var at. Þú 
ert virðingamaðr mikill ok gengit lengi at ósk- 
um líf þitt, ok engi hnekking komit vegs þíns 
ok sóma. Nú er þat vel, er ek þarf ekki við 
þik annat at mæla enn gott eitt, — enn spyrja - 
vil ek þik, ef þú þykist jafn við mik“? Hann 
svarar: „Þá er ek var ungr ok í víkingu ok 
vann nökkut til frama, nú veit ek eigi hvárt 
ek mætta þá við þik jafnast, enn nú hálfu síðr 
at ek em gamall ok örvasi“. Hann snýr á 
brott þaðan ok ferr utar með öðrum bekk, ok 
spyrr enn, ef þeir þykjast jafnsnjallir honum, 
enn þeir kváðust eigi jafnsnjallir honum. Þá 
kom hann at, þar er Glúmr lá í pallinum. 
„Hví lggr sjá maðr svá“, kvað Björn, „enn 
sitr eigi“? Sessunautar hans svöruðu — veittu 
honum orða fullting — ok kváðu hann svá ó- 
vitran, at ekki mark mátti at þykja, hvat hann 
mælti. Björn spyrnir á honum fæti sínum ok 
mælti at hann skyldi sitja upp sem aðrir menn, 
ok spurði, ef hann væri jafnsnjallr honum. Enn 
Glúmr kvað hann ekki þurfa at eiga við sik 
ok kvaðst eigi vita um snilli hans, — „ok vil 
ek af því engu við þik jafnast, at út á Íslandi 
mundi sá maðr kallaðr fól, er þann veg léti 
sem þú lætr. — Enn hér hefi ek vitat alla bezt 
orðum stilla“. Hleypr upp síðan ok at honum; 
þrífr af honum hjálminn; síðan hnykkir hann 
upp eldistokki ok keyrir á milli A honum, 

ok lýtr kappinn við, ok þegar annat ok hvert 
at öðru, svá at hann fell. Ok þá erhann vildi 
á fætr færast, þá laust hann í höfuð honum, ok 
lét svá, þar til at hann kom út fyrir dyrr. Enn 
þá er Glúmr vildi til sætis, er Vigfúss kominn 
á gólfit — ok allir þeir — ok fagnaði þá vel 
frænda sínum; kvað hann nú hafa raun til gert 
at hann var hans ættar — „skal ek nú virða 
þik sem okkr sómir“ — lézt þat til hafa gengit 
í fyrstu, at honum sýndist hann eigi bráðgervi- 
legr — „vilda ek þess at bíða, at þú færðir 
þik með skörungsskap í þína ætt“. Leiðir hann 
nú til sætis hjá sér. Glúmr kvaðst þiggja 
mundu þat sæti, þótt fyrr væri. Annan dag 
eftir er sagt andlát Bjarnar. Vigfúss bauð 
Glúmi at taka ríki eftir sik ok virðing, enn 
Glúmr kvaðst þiggja vilja, enn fara þó út fyrst 
til Íslands, at eigi eignaðist þeir föðurleifð hans, 
er hann ann eigi at njóta; kvaðst aftr munu 
koma sem fyrst. Vigfúss kvaðst ætla þat for- 
lög Glúms at auka sína ætt ok sóma á Íslandi. 
At sumri lætr Vigfúss búa skip til handa Glúmi, 
ok gefr honum farminn á ok mikit fé í gulli“ 
ok silfri, ok mælti: „Svá Segir mér hugr um, 
at vit sjálmst eigi síðan, enn einka gripi vil ek 
þér gefa — feld ok spjót ok sverð, er vér höf- 
um mikinn trúnað á haft frændr; ok meðan þú 
átt gripina, vænti ek at þú týnir eigi virðingu 

— enn þá em ek hræddr um, ef þú lógar þeim“. 
Síðan skiljast þeir. 

7. Nú ferr Glúmr út til Íslands ok heim til 
Þverár. Ok móður sína hitti hann brátt ok 
fagnaði hon honum vel, ok sagði ójafnað þeira 
feðga, ok bað hann þó hafa við þolinmæði, enn 
kvaðst til lítils um fær at ganga þeim í móti. 
Síðan reið hann heim at garði. Þá sá hann, 
at færðr var garðrinn ok gengit á hans hlut, 
ok þá kvað hann vísu: 


(1) Nær gengr mér ok mínum, 
mendöll — bjúum öllum — 
þverr við glaum — inn græni 
garðr enn oss of varði. 

Verðr hróðr skotað harða 
— hér tinik þat — mínum 
— munat enn of styr stála 
starflauss — fóðurarf. 


Enn þat hafði vorðit til tíðenda út hér 
meðan, (at) Sigmundr óhægði Ástríði ok vildi koma 
henni af staðfestu. — Um haustit varð vant 
kvígna tveggja, er Glúmr hafði utan verit, þeim 
Þorkatli ok Sigmundi, ok hugðu þat at stolit 
mundi vera, ok létu líklegsta til þræla, er Ást- 
ríðr átti, ok segja þá einætum etit hafa, ok 
stefndu þeim um várit um stuld. Enn þessir 
þrælar váru miklu hollastir Ástríði fyrir umsjá 
ok verknað. Hon þóttist varla mega búi sínu 
halda, ef þeir færi frá, ck ferr á fund Þorsteins 
sonar síns ok segir honum, hvérn ágang þeir 
veita; biðr hann svara fyrir þrælana „vil ek 

heldr fé bæta fyrir þá, enn þeir verði sekir um 
álygi, ef eigi eru betri föng á — ok þætti mér 
þú nú eiga at vera brjóst fyrir oss ok segjast 
svá í góða ætt“. Þorsteinn lézt þat ætla, at 
mál mundi svá upp borit af þeira hendi, at 
þeir munu ætla at fylgja með afla mága sinna, 
— „sýnist mér þat ráð, ef þessir menn halda 
upp ráði þínu, at vér eigim hlut í fébótum at 
þeim komi við“. Hon svarar: „Svá segir mér 
hugr um, at þær einar fébætr verði, er oss mun 
meins í leitat, — enn fyrir því at þar er til 
"lítillar lðsemdar at leita, er þú ert, mun verða 
at leggja á þeira vald“. Enn þau gæði fylgdu 
mest Þverárlandi: — þat var akr, er kallaðr var 
Vitazgjafi, því at hann varð aldri ófrær; enn 
honum hafði svá skift verit með landinu, at 
sitt sumar höfðu hvárir. Nú segir Ástríðr þeim 
feðgum: „Mér lízt at þit vilit mjök fyrir koma 
mínu ráði, ok sjáið þat at hér þrýtr forystu; 
enn heldr enn þrælar sé upp gefnir, vil ek 
þetta mál leggja á ykkarn dóm“. Þeir kváðu 
þat vitrlegra ráð. Gera þeir nú ráð sín. Enn 
sú var ráðagerð þeira, at hafa sjálfdæmi fyrir 
þrælana eða sekja þá. Enn Þorsteinn fylgdi 
eigi betr málinu, enn þeir höfðu sjálfdæmi ok gerðu 
til handa sér akrinn, at þeir skyldu hann einir 
eiga; ok ætla svá at komast at landinu öllu, 
at kippa undan þeiri stoð, er áðr helt mest upp 
ráði hennar. Ok þat sumar, er þá fór í hönd, 

átti hon at hafa akrinn, ef at réttu færi. Enn 
um sumarit, er menn fóru til þings, er þessu 
máli var sett, þá fór nautamaðr um haga, ok 
fann kvígurnar í einu jarðfalli ok hafði fokit 
yfir öndverðan vetr; ok varð nú bert illmælit 
við þrælana. Ok er þeir feðgar spurðu, at 
kvígurnar váru fundnar, þá buðu þeir fé at 
gjalda fyrir akrinn,; enn þeir vildu eigi láta 
handsöl sín af akrinum. Enn Ástríðr segir, at 
eigi muni þó of mikit koma fyrir illmælit, þó 
at hon hefði sitt — „ok vil ek annathvárt hafa 
þat er ek á eða missa. Þó vilja engir rétta 
málit, þá skal enn bíða, ok vænti ek, at Glúmr 
muni út koma ok leiðrétta várt mál“. Sig- 
mundr segir: „Seint til vánar sá man erja — 
sitr sá nú í hjá, er líklegri væri til þinna sona“. 
Hon segir: „la sezt oft ofsinn, Sigmundr, ok 
rangendi, — kann ok vera at þat hendi þik“. 
Ok litlu síðar sumars kom Glúmr út, ok er 
litla hríð við skip; ferr til bús síns með auð 
fjár. Enn it sama skaplyndi hafði hann sem 
fyrr; var fálátr ok lét sem hann heyrði eigi 
þat, er gerzt hafði út hér meðan. Hvern morg- 
in svaf hann til dagmála ok annaðist ekki um 
bú. Þat sumar áttu þau Glúmr akrinn at hafa, 
ef at réttu færi. Fé Sigmundar gekk þeim at 
meini mjök, ok var hvern morgin í túni þeira. 
Einn morgin vakti Ástríðr Glúm, ok sagði at 
nautafjöldi Sigmundar var kominn í tún ok 

vildi brjóta andvirki, — „enn ek hefi eigi frá- 
leik til at reka í brott, enn verkamenn at 
vinnu“. Hann svarar: „Lítt hefir þú mik til 
vinnu kvatt ok skal eigi illa við verða“, — 
sprettr upp ok tekr hest sinn, ok í hönd sér 
trélurk, ok keyrði nautin knálega ok barði þau 
mjök, þar til er þau kómu í tún Þorkels ok 
Sigmundar; lætr þau þar spilla sem þau vildu. 
Þorkell gætti heima andvirkis um morgna, enn 
Sigmundr fylgdi húskörlum. Þorkell mælti víð 
Glúm: „Þess áttu ván, at menn munu þat 
eigi sitja þér, ef þú meiðir fé manna, þótt þú 
þykist hafa framit þik utanlendis“. Glúmr 
kvað ómeidd vera öll naut hans nú, — „enn ef 
þau koma oftar oss at meini, þá munu eigi öll 
ólamin, ok láttu þó vel yfir; þú kemr því einu 
við; munu vér ok eigi lengr hafa mein af fé 
yðru“. Þá mælti Þorkell: „Stórlega lætr þú 
nú, Glúmr,; slíkr glópaldi þykir oss þú nú, sem 
þá er þú fórt utan, ok munu vér ekki várt 
ráð gera eftir geipun þinni“. Glúmr veik heim, 
ok setti at honum hlátr; ok brá honum svá 
við, at hann gerði fölvan í andliti ok hrutu ór 
augum honum tár þau, er því váru lík, sem 
hagl þat er stórt er. Ok þann veg brá honum 
oft við síðan, þá er víghugr var á honum. 

8. Þat er sagt þá er á leið á haustit, at 
Ástríðr kom enn at máli við Glúm éinn morgin, 
ok vakti hann ok bað hann skipa til verks 

kvað nú heyverkum lokit verða í dag, ef svá 
væri til skipat sem hæfði — lokit höfðu þeir 
Sigmundr heyverkum fyrir stundu —- „ok fóru 
þau Sigmundr ok Vigdís snemma í morgin til 
akrs Vitazgjafa, ok munu þau vel hyggja, er 
þan hafa akrinn, er vér ættim, ef at réttu færi“. 
Þá stóð Glúmr upp, ok varð þó eigi fyrr bú- 
inn enn at dagmálum. Hann tók þá feldinn 
blá ok spjótið gullrekna í hönd sér; lét söðla 
hest sinn. Enn Ástríðr sagði: „Mjök vandar 
þú nú, sonr minn, búning til heyverksins“. 
Hann svarar: „Eigi ferr ek oft til at vinna, 
enn bæði skal þá gera mikit at ok búast vel 
til, ok kann ek þó ekki vel til verksins at 
skipa; mun ek ríða til Hóla upp, ok þiggja 
heimboð at Þorsteini bróður mínum“. Síðan 
reið hann suðr yfir ána. Enn þá er hann kom 
til akrsins, þá tók hann dálkinn ór feldinum, 
enn þau váru í akri Vigdís ok Sigmundr. Ok 
er hon Vigdis sá hann, gekk hon í mót honum 
ok. bað hann heilan koma, — „þykkir oss þat 
illa, er svá fátt er í frændsemi várri, ok vilj- 
um vér eiga í allan hlut at fleira sé um“. 
Glúmr svarar: „Ekki er enn þat at orðit, at 
eigi megi vel verða í frændsemi várri; enn því 
veik ek hingat, at dálkrinn er ór feldi mínum, 
ok vil ek at þú saumir á nisting“. Hon lézt 
þat gjarna vilja, ok gerði hon þat. Glúmr leit 
yfir akrinn ok mælti: „Eigi brást hann Vit- 

azgjafi enn“. Síðan fór hann í feldinn ok tók 
spjótið í hönd sér. Síðan snarar hann at hon- 
um Sigmundi ok brá spjótinu, énn hann spratt 
upp í móti, enn Glúmr hjó þegar í höfuð hon- 
um, ok þurfti Sigmundr eigi fleiri. Þá gekk 
hann at Vigdísi, ok sagði at hon skyldi heim 
fara, — „ok seg Þorkatli, at Sigmundr er eigi 
einfærr af akrinum“. Enn Glúmr reið upp til 
Hóla, ok segir bróður sínum engi tíðendi. Enn 
er Þorsteinn sá gerðar hans, er hann hafði bæði 
feld ok spjót, þá fann hann blóð í málunum ok 
spyrr, ef hann hefði höggvit með því fyrir 
skömmu. Hann svarar: „Þat er satt — eigi 
hefir mér í hug komit at segja“, kvað Glúmr, 
„át ek drap Sigmund Þorkelsson í dag“. Þor- 
steinn segir: „Þat mun þeim tíðendi þykja 
Þorkatli eða Esphælingum mágum hans“. Glúmr 
svarar: „Þat er fornt mál, at blóðnætr eru 
hverjum bráðastar, ok mun þeim þykja lítils 
vert um, er frá líðr“. Glúmr var þar þrjár 
nætr at kynni sínu, enn þá býst hann heim. 
Þorsteinn býðr at fara með honum. Glúmr 
segir þess eigi þurfa, — „gættu bús þíns; ek 
mun ríða rétta leið mína til Þverár; munu þeir 
ekki svá mjök eftir þessu ganga“. Ferr Glúmr 
heim til Þverár. Enn er tíðendi þessi spyrjast, 
férr Þorkell á fund Þórarins ok leitar þangat 
ráða ok meðferðar. Hann segir: „Vera má 
nú þá, at hon segi, Ástríðr, at hann hafi eigi 

til éngis risit á legginn“. Þorkell segir: „Þat 
ætla ek, at hann hafi á þann legg risit, er 
hanu fær eigi á stigit“. Þórarinn svarar: „Þat 
er nú sem gerist; hafi þér lengi sýnt þeim ó- 
jafnað ok ætlat at færa þau við útgarða, ok 
litið eigi á þat, hver ván væri á um afkvæmi 
slíkra manna, sem Eyjólfr var, er bæði var ætt- 
stórr ok enn mesti garpr. Enn oss er vandi 
á mjök mikill við Glúm fyrir frændsemis sök- 
um, enn við yðr um mægðir; ok óhóglegt sýn- 
ist mér málit, ef Glúmr fylgir, sem ek get at 
vera muni“. Þá fór Þorkell heim, ok váru 
þessi mál kyrr um vetrinn. Glúmr hafði nökkyi 
mannfleira, enn hann var vanr um vetrinn. 

9. Þat er sagt at Glúm dreymdi eina nótt. 
Hann þóttist vera úti staddr á bæ sínum ok 
sjá út til fjarðarins. Hann þóttist sjá konu 
eina ganga utan eftir heraðinu ok stefndi þang- 
at til Þverár; enn hon var svá mikil, at axl- 
irnar tóku út fjöllin tveggja vegna. Enn hann 
þóttist ganga ór garði á mót henni, ok bauð 
henni til sín. Ok síðan vaknaði hann. Öllum 
þótti undarlegt, enn hann segir svá: „Draumr 
er mikill ok merkilegr, enn svá mun ek hann 
ráða, at Vigfúss móðurfaðir minn mun nú vera 
andaðr, ok mundi kona sjá hans hamingja vera, 
er fjöllum hærra gekk. Ok var hann um aðra 
menn fram um flesta hluti at virðingu, ok hans 
hamingja mun leita sér þangat staðfestu, sem 

ek em“. Enn um sumarit, er skip kómu út, 
spurðist andlát Vigfúss. Þá kvað Glúmr vísu: 
(2) Fara sák holms und hjalmi 

hauks í miklum auka, 

jörð, at Eyjafirði, 

ísungs, fúradísi, 

“ þá svát dóms í draumi 

dals ótta mér þótti 

felliguðr með fjöllum 

folkvandar bjöð standa. 

Um várit hitti Þorkell Þorvald krók ok aðra 
sonu Þóris, ok leitar eftir at þeir muni fylgja 
þessu máli. Enn hann taldi til skyldu við dótt- 
ur sína ok marga aðra vináttu, er hann hefir 
þeim gert ok Sigmundr son hans. Þorvaldr 
hittir Þórarin, segir at ámælissamt mun verða, 
nema þeir fylgi máli mágs síns; hann lézt vilja 
slíkt alt at veita, sem hann hefir föng á — „ok 
þat er nú auðsætt, at Glúmr ætlar at miklast 
af vígi Sigmundar, enn vér unnum oss eigi verr 
metorða í heraðinu“. Þórarinn segir: „Svá lízt 
mér sem vant muni svá málinu at fylgja, at 
örugt sé at vér vaxim af. Ok enn við uppgang 
Glúms er þat eigi örvænt, at honum kippi í 
kyn ok ætt sína; ferr ek því tregari at enn 
þér, at mér sýnist óvís virðingin at deila við 
Glúm, enn mér þykir ok eigi gott, ef aukast 
vill óvirðing vár“. Enn með áeggjan þá bjó 
Þórarinn Þórisson mál til alþingis á hendr 
Glúmi um víg Sigmundar. Enn Glúmr bjó mál 

til á hendr Þorkatli enum háva um illmæli til 
þrælanna, ok annat bjó hann á hönd Sigmundi, 
ok stefndi honum um stuld, ok kvaðst hann 
drepit hafa á eign sinni; ok stefnir honum til 
óhelgi, er hann fell á hans eign, ok gróf Sig- 
mund upp. Síðan fóru mál til alþingis við svá 
búit. Ok sótti Glúmr þá frændr sína at lið- 
veizlu, Gizur hvíta ok Teit son Ketilbjarnar frá 
Mosfelli ok Ásgrím elliða-Grímsson, ok segir 
þeim allan málavöxt ok ágang þeira feðga ok 
ranglæti ok marga svívirðing. Kvaðst hann þar 
vætta eflingar til réttra laga sem þeir váru, 
enn hann væri sjálfr fyrir. Þeir kváðust allir 
þess skyldir, at hans hlutr lægi eigi í óvina 
hendi; kváðust fegnir því verða, ef hans upp- 
reist yrði í þeiri ætt. Líðr þingit at dómum 
fram, ok hafa Esphælingar fram vígsmálit með 
áeggjun þeira, er harma sinna áttu at minnast 
— enn víst væri at eigi mundu spjöllin á vera. 
Glúmr hefr málit á hendr Þorkatli, ok kómu 
sakar í dóm; hafði Glúmr mikinn frænda afla 
ok vina. Ok er til varna var boðit, segir Glúmr: 
„Á þá leið er, at þat má mörgum kunnigt vera, 
at þér hafið málit meirr til búit með óskapi, 
enn eigi sé spjöllin á, því at Sigmund drap ek 
á mínu fé; ok áðr ek riða til þings, stefnda ek 
honum til óhelgi“. Hann nefndi sér at því 
vátta, ok verr svá sökina; ok veittu þeir frændr 
honum svá, at Sigmundr fell óheilagr. Síðan 

hefr Glúmr mál fram á hendr Þorkatli um bek- 
ráð til fjár síns, ok horfir þar óvænt Þorkatli, 
því at vitni gengu at með Glúmi, ok finnast 
þar eigi lögvarnir í móti; ok horfði til þess at 
Þorkell mundi verða sekr. "Var leitat um sætt- 
ir við Glúm. Hann segir þá tvá kosti vera, at 
hann mundi sök fram hafa, eða Þorkell seldi 
honum Þverárland með slíku verði, sem hann 
vildi á kveða — ok var þat eigi betr enn hálf- 
virði — „má ok Þorkell þat ætla, ef hann verðr 
sekr, at vér skulim eigi báðir á þingi annat. 
sumar“. Ok nú áttu hlut í vinir Þorkels, at 
hann sættist, ok tók Þorkell þat ráð, sem hon- 
um hæfði, sættist á mál ok seldi Glúmi landit; 
skyldi búa á þau missarí, ok váru þá sáttir at 
kalla; ok undu KEsphælingar illa við málalok. 
Ok heðan frá greri aldregi um heilt með þeim 
Glúmi ok Esphælingum. Ok áðr Þorkell fór á 
brott frá Þverá, þá gekk hann til hofs Freys, 
ok leiddi þangat uxa gamlan ok mælti svá: 
„Freyr“, sagði hann, „er lengi hefir fulltrúi minn 
verit, ok margar gjafar at mér þegit ok vel 
launat — nú gef ek þér uxa þenna til þess at 
Glúmr fari eigi ónauðgari af Þverárlandi, enn 
ek ferr nú. Ok láttu sjá nökkurar jartegnir, 
hvárt þú þiggr eða eigi“. Enn uxanum brá svá 
við, at hann kvað við ok fell niðr dauðr; ok 
þótti Þorkatli vel hafa við látit, ok var nú hug- 
hægra, er honum þótti sem þegit mundi heitit. 

Hann fór síðan norðr til Mývatns ok bjó þar — 
Ok er hann ór sögunni. 

10. Glúmr tók nú virðing mikla í heraðinu. Sá 
maðr bjó at Lóni í Hörgárdal, er Gunnsteinn 
hét, mikilmenni ok auðigr, ok taldr með hinum 
stærrum mönnum. Hann átti konu þá er Hlíf 
hét. Þorgrímr hét son þeira, ok var kendr við 
móður sína ok var kallaðr Hlífar son, fyrir því 
at hon lifði lengr enn Gunnsteinn. Hon var 
skörungr mikill. Þorgrímr var mannaðr vel ok 
gerðist mikilmenni. Grímr hét annarr son þeira, 
er kallaðr var eyrarleggr. Halldóra hét dóttir 
þeira; hon var væn kona ok vel skapi farin. 
Sá kostr þótti vera einnhverr beztr fyrir sakar 
frænda ok mest kunnostu ok framkvæmdar henn- 
ar. Þessar konu bað Glúmr; lézt hann lítt 
“ þurfa mundu frænda at segja, ætt sína né svá 
fjárhluti eða atferð — „þat mun yðr kunnigt 
vera, enn ráðakost þenna hefi ek mér ætlat, 
með því at frændr hennar vilja“. Honum var 
vel svarat þessu máli; er hon föstnuð Glúmi 
með miklu fé, ok gért brullaup þeira vel. Ok 
nú er hans ráð enn virðulegra enn áðr. — Þor- 
valdr hét maðr Refsson, er bjó at Barði í Fljótum. 
Hann átti Þuríði, dóttur Þórðar frá Höfða. Börn 
þeira váru Klaufi ok Þorgerðr, er átti Þórar- 
inn á Espihóli. Þorvaldr krókr á Grund átti 
Þorkötlu ór Þjórsárdal. Hlenni enn gamli Örn- 
ólfs son töskubaks bjó í Víðinesi ok átti Odd- 

kötlu Oddkelsdóttur ór Þjórsárdal. Gizurr hét 
maðr ok var Kaðalsson. Hann bjó at Tjörnum 
í Eyjafjarðardal; hann átti konu þá er Saldís 
hét; hon var gild húsfreyja.  Gizurr var ok í 
enu stærra bónda tali, vel fjár eigandi. Dætr 
þeira eru tvær nefndar, Þórdís ok Herþrúðr, 
konur vænar ok oflátar miklir; þóttu vera góðir 
kostir; óxu þar upp heima. Bróðir Gizurar hét 
Rúnólfr; hann var faðir Valgerðar, móður Ey- 
jólfs á Möðruvöllum. Þórdís var dóttir Kaðals, 
er átti Þórir á Espihóli, ok þeira börn váru 
þau, sem sagt var fyrr. Þorgrímr Þórisson var 
eigi Þórdísar son, enn þó skilgetinn. Þorgrímr 
var, mikilmenni ok vel at sér. Hann ríðr á 
fund Gizurar þess erendis at biðja Þórdísar 
dóttur hans sér til eiginkonu.  Váru fytjendr 
þessa máls öræðr hans ok vinir, frændr kon- 
unnar — þóttust vera nær komnir at ráða fyr- 
ir kosti frændkonu sinnar, ok leizt þeim all- 
vænlega stofnat. Enn Þorgrími var synjat kon- 
unnar, enn öllum þótti hann hafa mælt til jafn- 
ræðis — ok fyrir þótti bræðrum hans ok frænd- 
um. 

11. Sá maðr ér nefndr til sögunnar, er Arn- 
órr hét ok var kallaðr rauðkinnr. Hann var 
Steinólfs son Ingjalds sonar ok bræðrungrGlúms 
at frændsemi. Hann hafði lengi í förum verit 
ok var vel metinn, ok var með Glúmi jamnan, 
er hann var út hér. Hann veik til við Glúm, 

at hann biði konu til handa honum. Glúmr 
spyrr, hverrar konu hann vili biðja. Arnórr 
segir: „Þórdísar Gizurardóttur, er Þorgrími Þór- 
issyni var synjat“. Glúmr svarar: „Óvænt þyki 
'“ mér þat horfa, því at mér þykir ykkar engi 
munr. Enn Þorgrímr á bústað góðan ok auð 
fjár, frænda afla mikinn, enn þú átt engan bú- 
stað ok ógnóg fé. Enn ek vil eigi ójafnað bjóða 
Gizuri, svá at eigi ráði hann fyrir dóttur sinni 
sém hann vill, því at Gizurr er góðs verðr frá 
mér“. Arnórr segir: „Þá nýt ek góðra frænda, 
— ef ek get þá betra kost — at þú flytir mitt 
mál. Heittu honum vinfengi þínu, ok mun hann 
þá gefa konuna, því at þetta mundi jamræði 
kallat, ef eigi hefði svá fríðum manni verit frá 
vísat áðr, sem Þorgrímr er“. Glúmr lét at eggj- 
ast, ok fór með honum á fund Gizurar, ok tjár 
málit fyrir honum. Gizurr svarar: „Vera kann 
þat, Glúmr“, segir hann, „at þat verði mælt, at 
mér mislítist, ef ek gef dóttur mína Arnóri 
frænda þínum, enn mér sýndist eigi at gefa 
Þorgrími“. Glúmr segir: „Rétt er mælt, enn 
þó er því at lýsa, ef þú vill várt mál virða, at 
þar í mót mun mitt vinfengi koma“. Gizurr svar- 
ar: „Þat þyki mér mikils vert, enn grunar mik 
at þá komi í mót óvinfengi annarra manna“. 
Glúmr segir: „Þú sér ok ráð þitt, enn miklu 
mun hér um skifta minn þótta, hvárt þú gerir“. 
Þá segir Gizurr: „Eigi skaltu erendislaust fara 


32 VÍGA-GLÚMS SAGA. 


þetta sinn“ — ok rétti fram höndina ok festi 
Arnórr sér konu. Enn Glúmr segir, at hann 
vill þat til leggja, at brullaup skal vera at 
Þverá um haustit. Ok skilja þeir nú við svá 
búit. — Arnórr átti malt út at Gásum, ok 
skyldi hann sjálfr sækja ok húskarl einn með 
honum. Enn Þorgrímr Þórisson fór þann dag 
til laugar, er þeira var utan ván með maltit, 
ok váru at Hrafnagilslaugn ok sex húskarlar 
hans með honum. Enn er þeir kómu utan ok 
vildu ríða yfir ána, þá mælti Þorgrímr: „Mun 
eigi nú mjök vel fallit at hitta þá Arnór? 
Missum eigi maltanna, ef vér skulum þó missa 
konunnar“. Gengu þeir Þorgrímr í móti þeim 
með brugðin sverð; ok er þeir Arnórr sá þat, 
hverr liðsmunr var, þá hleypti hann á kaf ok 
svá yfir ána, enn klyfjahestarnir váru fyrir vest- 
an ána. Þá mælti Þorgrímr: „Eigi berum vér 
til alls ógiftu; ölit skulum vér drekka, enn þeir 
munu ráða kosti konunnar“. Þorgrímr ríðr til 
Eispihóls hins syðra. Þórir var þá sjónlauss. 
Enn þeir förunautar Þorgríms váru allkátir ok 
hlógu mjök, ok spyrr Þórir, hvat þeim þætti 
svá hlæglegt. Þeir sögðust eigi vita, hvárir 
fyrr mundu veizluna halda; sögðu þar föngin, 
enn þá frá elta er áttu — „enn brúðguminn á 
kafi“. Ok er Þórir heyrir þetta, þá mælti hann: 
„Þykir yðr vel komit málinu yðru, er þér hlæ- 
it svá mjök, eða hvert mun nú órræði yðvart? 

Ætli þér hér í nótt at sofa ok engis annars 
við þurfa? eigi kunni þér þá skaplyndi Glúms, - 
ef honum þykir góð för frænda síns. Ek kalla 
ráð at safna mönnum. Meiri ván, at Glúmr 
hafi nú saman dregit marga menn“. — Þar 
var þá vað á ánni er nú er ekki. — Þeir söfn- 
uðu nú at sér átta tigum vígra manna um nótt- 
ina ok bjuggust við á hólinum framanverðum, 
því at þar var vaðit á ánni við hólinn sjálfan. 
Enn frá Arnóri er at segja, at hann finnr Glúm 
ok segir honum frá förum sínum. Hann ségir: 
„Ekki kom mér þat at óvörum, at þeir léti eigi 
kyrt, ok er nú á vandi nökkur, svívirðing, ef 
kyrt er, enn allósýn virðing, ef við er leitat at 
rétta — enn þó.skal nú safna mönnum“. Ok 
er ljóst var um morgininn, þá kom Glúmr at 
ánni með sextigu manna ok vildi ríða yfir ána. 
Enn þeir grýttu á þá Esphælingar ok gekk eigi 
fram reiðin, ok hvarf Glúmr aftr, ok börðust 
yfir ána með grjóti ok skotum; ok urðu þar 
margir sárir, enn engir eru nefndir. Ok er 
heraðsmenn urðu varir við, þá drifu þeir til 
um daginn ok gengu í milli, ok var á komit 
sættum ok leitat, hvat Esphælingar vilja bjóða 
fyrir ósæmdar hlut þann, er þeir höfðu gert 
Arnóri. Enn þau kómu svör í móti, at ekki 
mundu bætr fyrir þat koma, þó at Arnórr hleypti 
frá maltklyfjum sínum. Þá var leitat, at Glúmr 
mundi eiga hlut í at biðja Sar Gizurar- 


84 VÍGA-GLÚMS SAGA. 


dóttur til handa Þorgrími, ok skyldu því. at eins 
ráð takast með þeim Arnóri ok Þórdísi, nema 
Glúmr geti konu þessa til handa Þorgrími — 
ok þótti sú betr gefin, er Þorgrímr ætti. Nú 
með því at margir áttu hlut í, þá heitr Glúmr 
sinni umsýslu; hittir Gizur ok vekr þetta mál, 
ok mælti: „Þat má virðast hlutgirni, ef ek bið 
bæði konn mínum frændum ok Esphælingum. „Enn 
at óhöpp stöðvist í heraði, þá þykjumst ek skyldr 
at veita þér mína hollustu, ef þú gerir at mín- 
um vilja“.  Gizurr svarar: „Svá sýnist mér 
bezt at þú ráðir, því at mér sýnist vel boðit 
dóttur minni at þetta sé“. Takast nú ráðin 
hvárratveggju. Gerði Arnórr bú at Uppsölum, 
enn Þorgrímr bjó í Möðrufelli. Litlu síðarr 
andast Gizurr. Þá færði Saldís bygð sína á 
Uppsali. Arnórr gat son við Þórdísi, er Stein- 
ólfr hét. Annan son átti Þorgrímr, ok hét sá 
Arngrímr, ok var efnilegr maðr í uppvexti sín- 
um öllum. 

12. Saldís bauð heim dóttursyni sínum hvár- 
umtveggja.  Arngrímr var tveim vetrum ellri 
enn Steinólfr, ok óxu eigi vinsælli menn upp í 
Eyjafirði eða allbetr væri at sér gervir, ok unn- 
ust allmikit. Þá er annarr var fjogurra vetra, 
enn annarr sex vetra, léku þeir sér um dag, 
ok bað Steinólfr Arngrím ljá sér messingárhest. 
Arngrímr svaraði: „Ek mun gefa þér, því at 
þat er nú heldr þitt leika enn mitt, fyrir aldrs 

sökum“. Enn Steinólfr sagði fóstru sinni, hvé 
góða gjöf hann hefði þegit. Hon kvað þat vel 
vera, at hvárr þeira var svá vel til annars. — 
Kona sú fór þar um herað, at Oddbjörg hét, 
gleðimaðr, fróð ok framsýn. Þótti mikit undir, 
at húsfreyjur fagnaði henni vel um heraðit; 
sagði nökknt vilhalt, sem henni var beini veittr. 
Hon kom til Uppsala, ok tók Saldís vel við 
henni ok bað hana spá nökkut um þá sveinana, 
ok spá Vel. Hon segir: „Vænlegir eru þessir 
sveinar, ef þeim vinst gæfan til — þat er mér 
vansét“.  Saldís mælti: „Eigi ætla ek þér nú 
allgóðan þykja beinann fyrir skútu þessa“. Hon 
svarar: „Ekki mun þetta ráða verðgetum þín- 
um, ok þarftu eigi svá orðvönd at at vera“. 
Saldís mælti: „Fámælt skaltu þar um vera, ef 
þér segir eigi vel hugr um“. Hon segir: „Ekki 
hefi enn ofmælt hér um, enn eigi ætla ek léngi 
ástúðigt með þeim“. Saldís mælti: „Annars 
þættumst ek maklegri fyrir góðan beina, ok 
muntu vera rekin í brott, ef þú ferr með ill- 
spár“. Oddbjörg segir: „Ek ætla nú eigi þurfa 
at hlífast við, ef þú lætr svá um enga sök; 
mun ek þik ok eigi oftar heim sækja, enn þú 
uni við svá vel sem þú vill — enn þat kann 
ek þér at segja, at þeir munu banaspjót eftir 
berast, ok mun hvat öðru verra af hljótast hér 
í heraði“. — Ok er Oddbjörg ór sögunni. 

13. Þat gerist eitt sumar á alþingi, at í Fanga- 

brekku gengust menn at sveitum, Norðlending- 
ar ok Vestfirðingar; gekk Norðlendingum þyngra; 
var fyrir sveit þeira Már sonr Glúms; kemr 
þar at maðr einn er Ingólfr hét, son Þorvalds. 
Faðir hans bjó á Rangárvöllum. Már mælti: 
„Þú ert þreklegr maðr; muntu vera sterkr; veit 
mér atgang at fangs“. Hann svarar: „Þat mun 
ek gera fyrir þínar sakir“. Sá fell er í móti 
var; gengr til annarr ok enn þriði ok fór svá. 
Nú hugnaði Norðlendingum. Þá mælti Már: 
„Ef þú þarft míns formælis, skal ek þér at liði 
verða—-eða hvat skal nú ráða þinna?“ Hann svar- 
ar: „Ekki hefi ek ráðit, ok vilda ek helzt norðr 
um ok taka verknað“. Már segir: „Þat vil ek 
at þú farir með mér, ok mun ek fá þér vist“. 
Ingólfr átti stóðhross góð ok kallaði hestinn 
Snækoll. Hann fór norðr af þingi til Þverár; 
var þar um stund. Einn dag spurði Már, hvat 
Ingólfr ætlaði fyrir sér — „hér þyrfti verkstjóra 
ok væri hagr nökkut. „Hér er sleði einn, er 
þú skalt gera, ok ertu bjarghagr, ef þú kant 
þetta“. Ingólfr svarar: „Til þessar vistar væra 
ek fúsastr, enn þat hefir orðið stundum, at mein 
hefir þótt at hrossum mínum í búfjárhögum“. 
Már segir: „Ekki mun hér at slíku talit“. Ing- 
ólfr gerir nú at sleðanum, ok kemr Glúmr, ok 
lítr á smíðit. „Þetta er vel gert“, segir Glúmr, 
„„eða hvat er ráða þinna?“ Ingólfr svarar: „Ek 
hefi ekki ráðit“.  Glúmr segir: „Mik vantar 

verkstjóra, eða ertu nökkut við þat brugðinn ?“ 
Hann svarar: „Lítt í slíkum stöðum, enn fúss 
væra ek með þér at vera“. Glúmr segir: „Hví 
skal eigi þat? sé ek at þit Már leggið lag ykk- 
art saman“. Nú kemr Már heim, ok segir Ing- 
ólfr honum. Hann svarar: „Gott þyki mér ef 
þetta verðr vel, ok segja mun ek þér þrisvar 
sinnum, ef föður mínum mislíkar, enn ef þá 
gerir þú eigi at, mun ek hætta“. Ingólfr tekr 
nú til umsýslu ok líkar Glúmi vel. Einn dag 
ferr Glúmr til hestaþings ok verkstjóri hans; 
ríðr hann meri, enn hestr hans rennr hjá. Er 
þar skemtan góð: Þar var Kálfr frá Stokka- 
hlöðu. Hann átti hestklár einn gamlan — enn 
hann kom hverjum hesti fyrir. Hann mælti: 
„Hví skal eigi þann hér í móti leiða dýrkálk- 
inn þeira Þveræinga?“  Glúmr svarar: „Þat er 
ójamlegt, hestr sá ok klárr þinn“. Hann segir: 
„Því munu þér eigi vilja, at engi hugr mun í 
vera — kann vera at sanni it fornkveðna, at 
fé sé drotni glíkt“. Glúmr svarar: „Þat mun 
þér ókunnigt — mun ek ok eigi neita fyrir 
hans hönd, enn at mun vera eigi lengr enn hann 
vill“. Kálfr segir: „Vánir má þess vita, at fátt 
mun Í móti yðrum vilja“. Váru hestar fram 
leiddir ok bitust vel, ok þótti öllum hestr Ing- 
ólfs betr ganga, ok vill Glúmr þá skilja. Ríða 
heim. Er Ingólfr þar þau missari ok hugnaði 
Glúmi vel við hann. Samkváma var við Djúpa- 

dalsá. Þar kemr Glúmr, ok Ingólfr með hest 
sinn. —Kálfr kemr þar — hann var vinr Esp- 
hælinga. Þar var hestr hans, ok býðr, at nú 
skulu þeir til þrautar leggja hesta-atit. Glámr 
kveðr Ingólf ráða skulu. Hann lézt ófúss vera, 
enn nenti eigi undan at ganga. Eru hestar 
fram leiddir, keyrir Kálfr hest sinn; gengr hestr 
Ingólfs betr í öllum lotum. Þá keyrir Kálfr 
stafinn við eyra hesti Ingólfs, svá at hann 
svimrar, ok þegar eftir réð hann á. Glúmr 
gekk þá at ok náist jafnaðr, ok lýkr svá, at 
hestr Kálfs gekk út. Varð þá óp mikit. Ok 
at skilnaði laust Kálfr Ingólf með stafnum. 
Standa menn nú á milli. Glúmr mælti: „Gefum 
engan gaum at slíku — svá lýkr hér hverju 
hestaþingi“. Már mælti við Ingólf: „Svá mun 
faðir minn til ætla, at þér verði engi svívirðing 
at þessu höggi“. 

14. Þorkell hét maðr, er bjó á Hamri. Þang- 
at ferr Ingólfr ok hittir dóttur bónda. Hon var 
fríð kona. Faðir hennar hafði vel fé; ekki var 
hann mikilmenni. Þó geymir Ingólfr vel um- 
sýslu heima, enn smíðar færa enn var. Már 
ræddi um við hann um sinn: „Nú finn ek at 
föður mínum mislíkar, er þú gengr frá húsi“. 
Ingólfr svarar vel, enn þó dregr til sama mun- 
ar. Már talar tll öðru sinni ok it þriðja sinn, 
ok stoðar þó ekki. Þat var eitt kveld, er hann 
kom síð heim ok váru menn mettir, þá mælti 

Glúmr: „Nú skulum vér taka oss fulltrúa ok 
skemtum oss; mun ek kjósa fyrst, ok eru þrír 
mínir fulltrúar — einn er fésjóðr minn, annarr 
ex mín, þriði stokkabúr“. Þá kaus annarr at 
öðrum. Þá mælti Glúmr: „Hvern kýs þú, Ing- 
ólfr?“ Hann svarar: „Þorkel at Hamri“. Hann 
Glúmr sprettr upp ok hefir sverðshjöltin fyrir 
sér, ok gekk at honum ok mælti: „Maklegan 
fulltrúa kauztu þér“. Allir sá at Glúmr var 
reiðr. Hann gekk út ok Ingóltr með honum. 
Þá mælti Glúmr við Ingólf: „Far þú nú 
til fulltrúa þíns, ok seg at þú hafir vegit 
hlöðu-Kálf“. Hann svarar: „Hví muna ek því 
ljúga á mik?“  „Svá skaltu gera sem ek vil“. 
Ok nú gengu þeir báðir saman, ok nú víkr 
hann Glúmr í hlöðu, ok sá þar kálf einn, ok. 
höggr í höfuðit ok fær honum sverðit blóðugt. 
„Gakk nú suðr yfir ána, ok seg at þú væntir 
þar at eins trausts, ok sýn honum blóðugt sverð- 
it, at jartegnir sé skýrar“. Hann gerir svá,; 
finnr Þorkel ok sagði honum tíðendin, at hann 
mintist höggs þess, er Kálfr laust hann, ok 
kvaðst hafa drepit hann — „ok leita ek mér. 
hegat til trausts, sem þú hefir mælt“. Hann 
svarar: „Þú ert glópr mikill, drepit góðan dreng 
— ok dragst út sem skjótast; eigi vil ek at þú 
sér drepinn í húsum mínum“. Hann ferr heim 
ok kemr á fund Glúms, ok spyrr hann: „Hversu 
gafst nú fulltrúinn?“  Ingólfr svarar: „Eigi 

gafst vel“.  Glúmr segir: „Reyn þú nú minn 
fulltrúa þá“ — ok fylgdi honum í stokkabúr 
út — „vandhæfr muntu verða, ef hann er drep- 
inn hlöðu-Kálfr“. Annan dag eftir er sagt vig 
hlöðu-Kálfs frá Stokkahlöðu. Ök nú segir Þor- 
kell, at sá maðr hafði þar komit, er því óhappi 
lýsti á sik; hafa allir þat fyrir satt. Líðr nú 
vetr sá. Glúmr sendir Ingólf norðr til Einars 
Konálssonar, ok fekk honum níu hundruð vað- 
mála ok mælti: „Þú hefir ekki kaup haft með 
mér, ok við fégætni þína þá máttu þessu koma 
þér í gagn. Enn mál þetta, er þér er kent, 
mun ek annast, ok mun þik ekki saka; galt 
ek þér þat fyrir þrályndi þína. Ok ef þú kemr 
út, máttu mín vitja“. Ingólfr mælti: „Þess bið 
ek, at þú látir eigi gifta konu frá mér“. „Því 
væni ek þér“. Hross hans váru þar eftir. Ein- 
arr Konálsson kom Ingólfi utan. Enn Þorvaldr 
bjó mál eftir Kálf til Hegraness-þings, ok horfði 
til þess at Ingólfr mundi verða sekr. Glúmr 
var ok þar ok frændr Ingólfs nökkurir. Þeir 
hitta Glúm ok biðja hann ásjá, ok kváðust til 
mundu leggja ok bæta fyrir hann. Glúmr svar- 
ar: „Ek mun ásjá þetta mál fébótalaust“. Þá 
er dómr fór út ok til varna var boðit, þá sagði 
Glúmr, at ónýtt var málit — „hafi þér öðrum 
manni á hendr búit málit enn vegit hefir — enn 
víginu veld ek“. Síðan nefnir hann vátta, at 
ónýtt er málit — „enn þó at Ingólfr dræpi 

hlöðu-kálf, gaf ek honum enga sök á því. Nú 
mun ek bjóða sætt, meir eftiæ því sem maðr 
var verðr, enn eftir ofsa yðrum Esphælinga“. 
Fóru menn heim af þingi. — Ingólfr var utan 
þann vetr, ok undi því eigi lengr; verr fé sínu 
ok kaupir góða gripi, ok tjöld þau er góðir 
gripir váru. Glúmr hafði gefit honum feld góð- 
an; þann skifti hann í skarlaz-kyrtil. Ok þat 
sumar er hann fór utan, kom út sá maðr, er 
Þjóðólfr hét. Móðir hans bjó á Æsustöðum. 
Hann ferr til Hamars ok hittir Helgu. Einn 
dag hafði Glúmr riðit upp til Hóla, ok erhann 
reið ofan til Saurbæjar, kom þar í móti honum 
Þjóðólfr. Þá sagði Glúmr: „Um kvámur þínar 
er mér ekki til Hamars, ok ætla ek mér at 
annast um ráð Helgu — enn ef þú lætr eigi af, 
mun ek bjóða þér hólmgöngu“. Hann svarar, 
ok kveðst ekki mundu keppa við Glúm, ok lætr 
af kvámum. 

15. Nú kemr út Ingólfr ok ferr til Þverár, 
ok tekr Glúmr við honum ok bauð með sér 
setugrið. Þat þiggr hann.. Einn dag mælti 
Ingólfr: „Nú vil ek, Glúmr, at þú sjáir yfir 
varning minn“. Hann gerir svá, ok sýnist hon- 
um vel varit vera. Þá mælti Ingólfr: „Þú 
fekt mér fararefni; nú kalla ek þik eiga þetta 
fé“. Þá segir Glúmr: „Þat eitt fé hefir þú, 
at ek ætla ekki mér þat“. „Hér eru þó tjöld, 
er ek hefi keypt til handa þér, þau skaltu þiggja 

— hér er einn kyrtill“. Glúmr svarar: „Þiggja 
skal ek gjafar þínar“. Einn dag spurði Glúmr, 
hvárt Ingólfr vildi vera heima með honum. 
Ingólfr svarar: „Þat er í hugnum, at skiljast 
eigi við þik, ef þess er kostr— stóðhross mín 
vil ek þér gefa“. Glúmr segir: „Ek mun þiggja 
hrossin, enn nú skulum vit finna Þorkel á 
Hamri í dag“. Svá gera þeir. Þorkell fagnar 
vel Glúmi. Þá mælti Glúmr: „Þú hefir gert 
sakar við Ingólf, enn nú máttu bæta þat með 
þeim hætti, at gifta honum dóttur þína. Er 
hann þess ráðs maklegr, enn ek mun fé til 
leggja með honum, ok ek hefi hann reynt at 
góðum dreng — enn ef þú gerir eigi svá, muntu 
mis-smíði á sjá“. Þessu játir hann, ok fær Ing- 
ólfr þessar konu, ok gerist búmaðr ok nýtr 
drengr. | 

16. Glúmr gifti Þorlaugu dóttur sína víga- 
Skútu at Mývatni norðr, ok fyrir sakir þeira 
sundrlyndis, þá lét hann hana fara heim til 
Þverár ok lét hana eina. Þat líkaði Glúmi 
þungt. Síðan bað hennar Arnórr kerlingarnef, 
ok átti hana. Frá þeim eru komnir göfgir 
menn. Síðan var með þeim Glúmi ok Skútu 
fæð mikil. — Eitt sumar kom einn einhleyp- 
ingr á fund Skútu ok bað sér viðtöku. Hann 
apurði, hvat honum var á höndum. Hann lézt 
vera vígamaðr ok eiga óvært í sínum heruðum. 
Skúta segir: „Eigi vænti ek mér vanda á við 

þik — eða hvat viltu til vinna ásjá minnar?“ 
Hann svarar: „Til hvers mælir þú?“ Skúta 
segir: „Þú skalt fara sendiför mína til víga- 
Glúms ok mæla þessum orðum við hann — at 
þú þykist þurftugr, at hann sé forstjórnar- 
maðr þíns ráðs. Kk get at nú beri svá til um 
fund ykkarn, at hann sé í þingreið. Hann er 
þrautgóðr, ef menn þurfa hans, ok má vera at 
hann mæli, at þú farir til Þverár ok bíðir hans 
þar. Þú skalt segja, at meir sé þér þröngt, 
ok þú vildir heldr mega tala við hann einn 
saman; ok með því kann vera, at hann leggi 
nökkur ráð til.  Þesg skaltu beiðast, at hitta 
hann í Mjaðmárdal, er gengr upp frá bænum 
at Þverá, ok sel hans standa í; lát þér þar 
líka at finna hann at ákveðnum degi“. Þessu 
játir hann, ok gengr nú alt þetta eftir því, 
sem Skúta setr ráð til. Þessi flugumaðr kemr 
nú aftr til Skútu ok sagði honum. Hann seg- 
ir: „Þá hefir þú vel leyst þitt erendi--- ok ver 
nú með mér“. Nú líða stundir. Ok er þar 
kemr tíma, sem Glúmr hefir heitit sendimanni, at 
þeir mundi finnast, þá býst Skúta heiman með 
þrjá tigu manna. Hann ríðr norðan ok kemr 
vestr yfir Vöðlaheiði ok á hjalla þann, er heitir 
Rauðahjalli. Þar stíga þeir af baki. Þá mælti 
Skúta: „Hér munu þér eiga dvöl um hríð, enn 
ek mun ríða inn með hlíðinni, vita, ef nökkut 
verði til fengjar“. Hann sér, er hann sækir í 

dalinn, at maðr reið upp frá Þverá, mikill ok 
í kápu grænni, ok kennir at þar ríðr Glúmr. 
Þá steig hann af hestinum. Hann hafði vesl 
yfir sér tvískift, svart ok hvítt. Hann lét hest- 
inn í rjóðrit ok gengr síðan til selsins; ok var 
Glúmr þá kominn í selit. Skúta hafði sverð í 
hendi, þat er Fluga hét, ok hjálm á höfði, gengr 
at selsdyrrum ok laust á vegginn, ok víkr síðan 
hjá selinu. Glúmr gengr út, svá at hann hafði 
ekki í hendi; sér engan mann; snýr hjá selinn. 
Komst þá Skúta í milli hans ok selsdyranna. 
Þá kennir Glúmr manninn ok hopar undan, énn 
árgljúfrin váru nær selinu. Skúta biðr hann 
bíða. Hann telr þat jafnlegt, ef þeir væri jam- 
búnir við. Glúmr hopar at gljúfrunum, enn 
Skúta sækir eftir.  Glúmr steypist ofan fyrir 
gljúfrin, enn Skúta leitar þar ofan, er ganga 
mátti, ok sér í gljúfrunum, hvar kápuna rak, 
ok hleypr til ok-leggr þegar til. Þá heyrir 
hann mál yfir sik — „lítil fremd at spilla klæð- 
um manna“. Skúta sér upp ok kennir þar 
Glúm. — Hann hafði raunar vitat, at þar var 
tó undir, er hann fór ofan. — Þá mælti Skúta: 
„Á þat átta at minnast, Glúmr, at nú hefir þú 
runnit, ok beitt eigi Skútu“. Glúmr segir: „Satt 
er þat, enn vilja munda ek þat, at þú rynnir 
eigi skemra áðr sól settist í kveld“. Þá kvað 
Glúmr þetta : 
(8) Halfs eyris metk hverjan 

hrísrunn fyr á sunnan, 
vel hafa viðir skógar 
vargfæðanda borgit. 


Þar skilr með þeim því sinni. Ferr Glúmr 
heim ok samnar sér liði, ok segir hvert veil- 
ræði fyrir hann var sett; lézt ok vilja at brátt 
gyldist. Hann fær á skamri stundu sex tigu 
manna. Ríða upp í dalinn. Skúta gekk til 
hests síns, þá er þeir Glúmr skildu, ok reið 
með hlíðinni, ok sér nú manna-reiðina ok veit 
at þat má honum eigi endast at finna þá; leit- 
ar sér ráðs -— brýtr spjótit af skafti ok hefir 
fyrir staf, tekr af söðulinn ok ríðr berbakt; 
snýr veglinu; ríðr at sauðum ok æpir hátt. Þeir 
koma eftir ok spyrja, ef hann sæi nökkurmn 
mann ríða um leitit fram með vápnum, sköru- 
 legan. Hann kveðst sét hafa. Þeir spurðu: 
„Hvat heitir þú?“ Hann svarar: „Ek heiti 
Margr í Mývatnshverfi, enn Fár í Fiskilækjar- 
hverfi“. Þeir segja: „Skætingu ok spotti viltu 
svara oss“. Hann lézt eigi sannara kunna at 
segja, ok skilr með þeim. Ok þegar er þeir 
váru skildir, tók hann vápn sín ok söðulreiði; 
reið hvatlega til manna sinna. Þeir finna Glúm 
ok sögðu at þeir fundu mann, er þeim svaraði 
spotti einu, ok sögðu hvat er hann nefndist. 
„Nú hefir orðið ráðfátt“, segir Glúmr, „þar hafi 
þér Skútu fundit, eða hvat mátti hann sannara 
segja, því at í Mývatnshverfi er margr hellis- 

skúti, enn í Eyjafirði í Fiskilækjarhverfi hittir 
engi skúta, ok hefir nú nær haft með oss — 
ok eftir skulum vér enn ríða“. Koma at hjall- 
anum, ok eru þeir þar fyrir. Enn þar er ein- 
stigi at, ok er þar betra at verja með þrjá tigu 
manna, enn sækja at með sex tigu. Þá mælti 
Skúta: „Kostgæft hefir þú nú mjök at sækja 
eftir mér; má nú vera at þú þykist þess eiga 
í at hefnast fyrir umdanhaldit, ok gott áræði 
bartu til at hlaupa í gilit; ekki varta þá ófót- 
hvatr“. Glúmr segir: „Satt var þat, kunnir 
þú ok hræddr at verða, þá er þú lézt vera sauð- 
reki þeira Eyfirðinga ok leyndir vápnum þínum, 
enn þú brauzt sum — ætla ek at eigi rynnir 
þú skemri leið enn ek“. „Hversu sem hér til 
hefir farit, þá sæk nú með hálfu fleira lið“. 
Glúmr svarar: „Ek ætla at nú munim vitskilja 
at sinni; verðr nú virt sem má í hvárn stað“. 
— Skúta ríðr nú norðr, enn Glúmr heim til 
Þverár. 

14. Þá er Þórir andaðist, gerði Þórarinn bú 
fyrir norðan Espihól ok bjó þar. Glúmr gat 
börn við konu sinni. Hét Már son hans, sem (fyrr) 
var getit; annarr Vigfúss. Váru báðir efnilegir 
ok all-ólíkir. Már var hljóðr ok spakr, enn Vig- 
fúss hávaðamaðr mikill, ójafnaðarmaðr, rammr 
at afli ok fullhugi. Sá maðr var með Glúmi, 
er Hallvarðr hét, lausingi hans ok fóstri Vig- 
fúss. Hann rakaði fé saman — refjusamr í fjár- 

reiðum. Hann handsalaði Vigfúsi fé sitt. Ekki 
var hann orðsæll. Hann gerði bú á bæ þeim, 
er at Tjörn heitir, uppi í Eyjafjarðardal, ok 
batnuðu ekki vinsældir hans við þat; ok var 
svá mjök hendisamr í afréttum. Enn Vigfúss 
var farmaðr mikill. — Sá maðr bjó á Jórunn- 
arstöðum er Halli hét, ok var kallaðr Halli enn 
hvíti; hann var Þorbjarnarson. Móðir hans hét 
Vigdis; hon var dóttir Auðunar rotins. Hann 
hafði fóstrat Einar Eyjólfsson, er þá var kom- 
inn bygðum í Saurbæ. Halli var sjónlaass. 
Hann var við öll sáttmál riðinn í heraði, því 
at hann var bæði vitr ok réttdæmr. Hans synir 
váru þeir Ormr ok Brúsi skáld, ok bjuggu þeir 
í Torfufelli, enn Bárðr bjó á Skáldstöðum. Hann 
var hávaðamaðr ok ójafnaðarmaðr mikill, ok 
vigr hverjum manni betr; örmálugr ok ákasta- 
samr. Hann átti Unu Oddkelsdóttur ór Þjórs- 
árdal. Haust eitt hurfu Halla enum hvíta ór 
afrétt tíu eða tólf geldingar, ok fundust eigi. 
Ok er þeir Bárðr feðgar fundust, spurði Halli, 
hvat hann ætlaði af geldingum hans orðit. 
Bárðr svarar: „Ekki undrumst ek þó at sauðir 
hverfi, er þjófar sitja í næsta húsi, síðan er 
Hallvarðr kom hingat í sveit“. Halli segir: 
„Þat vil ek, at þú búir mál til á hendr honum 
ok stefnir honum um stuld, ok get ek at Glúmr 
beri eigi af honum tólftarkviðinn, ef ek læt búa. 
þjófsök á hendr honum“. Bárðr svarar: „Tor- 

sótt mun at sækja tólftarkviðinn at þeim feðg- 
um“. 

18. Nú býr Bárðr mál til. Ok er Vigfúss 
veit þat, segir hann föður sínum, at eigi mun 
honum hugna, at menn búa þjófsök á hendr 
fóstra hans. Glúmr svarar: „Veiztu at hanner 
ótrúr ok mun óvinsælt verða málit, at bera af 
honum kviðinn“.  Vigfúss segir: „Um stærra 
vilda ek at þá væri at mæla“. Glúmr svarar: 
„Betra þyki mér at gjalda fyrir hann, ok fari 
hann hingat ok bregði búi, heldr enn leggja 
fyrir slíkan mann virðing mina“. — Nú koma 
menn til þings ok málit í dóm, ok á Glúmr at bera 
tólftarkvið. Þá varð Vigfúss varr við, at hann 
ætlaði á at bera kviðinn, ok gekk at dóminum 
ok kveðst vilja mundu, ef fóstri hans yrði sekr, 
at Glúmi þætti þat alkeypt. Ok varð svá, at Glúmr 
ónýtti málit, ok berr af honum kviðinn — ok 
fekk af óvirðing. Enn er þaðan leið vetr eða 
tveir, þá hvarf Halla túngöltr svá feitr, at trautt 
mátti rísa. Þá kom Bárðr um dag ok spurði, 
ef galti væri drepinn. Halli sagði horfinn vera. 
Bárðr svarar: „Hann mun farinn at leita sauða 
þeira, er stolit var it fyrra haust“. Hann seg- 
ir: „Þess get ek at eina leið hafi farit — muntu 
stefna vilja Hallvarði?“  Bárðr svarar: „Svá 
skal vera, því at nú mun Glúmr eigi af honum 
bera kviðinn, því at Vigfúss olli þá er af var 
borinn, enn nú er hann eigi hér á landi“. Bárðr 

tekr málit ok ferr í stefnuför. Ok er hann finnr 
Hallvarð, hefir hann skjót málalok, höggr af 
honum höfuð; sagði síðan föður sínum. Hann 
lét illa yfir, ok ferr þegar á fund Glúms ok 
sagði honum atburðinn; ok býðr honum eindæmi. 
Glúmr þiggr þat, gerir lítit fé, enn lét gjalda 
fyrir göltinn ok sauðina; ok mælist þat vel fyr- 
ir. Enn er Vigfúss kom út, varð hann illa við 
dráp Hallvarðs. Glúmr segir: „Eigi skal hlýða 
at bregða þessi sætt, er nú er ger“. Nú átt- 
ust þeir ekki við, þó at þeir fyndist, Bárðr ok 
Vigfúss. — Annat sumar var stofnat hestaþing 
þat er öllum hestum skal etja, þeim er til váru 
í heraðinu, ok skyldu þeir í mót ór enum efra 
hrepp ok enum neðra, ok skyldu sinn mann 
hvárir til taka, ok kveða at, hvárir betr hefði; 
ok skulu þeira atkvæði standa, er til váru kosn- 
ir. Ofan ór hrepp var Bárðr til kosinn, ennór 
neðra hrepp Vigfúss Glúmsson. Var þar fjöldi 
hesta ok góð skemtan, ok mjök jamvígi; ok 
váru mörg hestavíg senn um daginn. Enn svá 
lauk, at jammargir höfðu vel bitizt ok jam- 
margir runnit, ok urðu þeir á þat sáttir, at 
jamvígi væri. Enn þá lézt Vigfúss eiga hest, 
er eigi var att — „ok er sá beztr þeira, er 
hér hafa í dag komit; leiði þér þar í mót nökk- 
urn“. Bárðr svarar: „Vándr lízt oss sjá; mun- 
um vér engan þar mót láta, ok köllum þó jam- 
vígi“. Vigfúss segir: „Skortir yðr þá, muntu 

eigi þat vilja, at mælt sé at þér hafið eigi við“. 
„Vel hefir þú einurð haldit hér til, enn nú ský- 
jar á heldr, ok finst nú þat á, at þú munt 
oftar hafa staðið nær búrhillum ok ráðit um 
matargerð með móður þinni, enn gengit at 
hestavigum; ok er þann veg litt skegg þitt eigi 
síðr“.  Vigfúss hló at ok margir aðrir. Kemr 
húskarl Halla heim, ok spurði hann at hesta- 
þinginu.  Húskarlinn svarar: „Jamvígi þótti 
þeim“. Halli spurði: „Urðu þeir ásáttir, Bárðr 
ok Vigfúss?“ Hann svarar: „Víst vel — þó 
mælti Bárðr eitt orð við Vigfús“. Hann spurði: 
„Hvert var þat?“ Hann segir. Halli mælti: 
„Pat er ills efni“. Húskarlinn segir: „Hló Vig- 
fúss at“. Halli svarar: „Þat er vani þeira feðga 
at hlæja, þá er víghugr er á þeim“. Finnast 
þeir feðgar Halli ok Bárðr, ok spyrr Halli, hví 
honum yrði þat fyrir at mæla svá ferlegt — 
„ok uggir mik at dragi til mikillar ógiftu. Mun 
þat eitt ráð, at þú farir utan ok sækir þér 
húsavið, ok ver utan þrjá vetr, ella muntu 
feigr“. Bárðr segir: „Ekki lag væri at, ef þú 
værir eigi ragr; slíkt gerir ellin, at þú hræðist 
um sonu þína“. Halli svarar: „Þótt þú sér 
hetja mikil, mun þér torsótt at halda þik í 
heraðinu“. — Hann gerir eftir ráðum föður 
síns, ok ferr utan. — Síðan kaupir Halli at ein- 
um einhleypingi at fara í Skagafjörð, eða vestr 
þaðan, ok segja, at Bárðr færi af því utan, ok 

treystist eigi öðru fyrir þeim feðgum, enn fara 
utan fyrir eitt orð — „ok engi þorir þeim í 
mót at gera í heraðinu“. Hann gerði sem Halli 
bað. Þetta bragð var til þess gert, at frændr 
Bárðar sæti í friði fyrir hans sakar. —  Bárðr 
var einn vetr utan, ok kom þá út til bús síns. 

19. Halli hafði varðveitt bú Bárðar, meðan 
hann var utan, ok hafði látit höggva í skógi. 
timbr í Mjaðmárdal, er Bárðr átti. Hann hafði 
ok út mikla viðu. Hann var stundum at búi 
sínu, stundum með feðr sínum. Bárðr segir, at 
hann vill sækja timbr sitt. Halli svarar: „Þat 
vilda ek, at þú færir eigi sjálfr, ok mun þeim 
eigi gott at trúa feðgum“. Bárðr segir, at menn 
mundu ekki verða varir við ferð þeira. Hann 
fór ok húskarl með honum at sækja timbrit, ok 
höfðu fjölda hrossa. Enn Una kona hans hafði 
farit í Víðines til Oddkötlu- systur sinnar, ok 
kom Bárðr þar, ok bauð Hlenni honum at fá 
mann annan í skóginn, enn hann biði þar — 
þótti þat meiri varúð. Hann kvað þat eigi 
þurfa. Þær systur leiða hann ór garði; enn er 
þær hurfu aftr, leit Una aftr um öxl eftir hon- 
um ok fell í óvit. Enn er hon vitkaðist, spurði 
systir hennar, hvat hon hefði sét. „Ek sá dauða 
menn ganga á mót honum Bárði, ok mun hann 
feigr vera, ok munu vit eigi sjást síðan“. Nú 
fara þeir Bárðr, ok leggr þoku yfir, er þeir 
koma á skóginn, ok binda þeir tru ok hefta 


582 VÍGA-GLÚMS SAGA. 


hross. Um morgininn snemma var smalamaðr 
á fótum at Þverá. Þat var oft, at Vigfúss hitti 
smalamann ok spurði tíðenda— ok svá var þenna 
morgin — ok mælti: „Undarlegt er þat, at þú 
finnr jafnan fé í slíku myrkri; aldri munda ek 
fé finna í slíkum myrkva“. Hann svarar: „Lít- 
it varð mér fyrir at hitta féit; meira varð þeim 
fyrir at finna hrossin í morgin, er ek sá í skóg- 
inum, ok stóðu nær hjá þeim sjálfum, ok létu 
þeir þó vænt yfir sér, ok var annarr í grænum 
kyrtli ok hafði skjöld á hlið“.  Vigfúss spyrr, 
ef hann kendi manninn. Hann kveðst ætla, 
at Bárðr væri — „því at hann á skóginn, er 
þéir váru í“.  Vigfúss mælti: „Sæk þú hesta 
mína þrjá“.  Austmenn váru þar tveir á vist; 
þá bað Vigfúss ríða með sér, ok kveðst mundu 
ríða til laugar. Hann stefnir suðr ór garði um 
Laugardal. Þá mæltu austmenn: „Hvert viltu 
nú ríða?“ Hann svarar: „Ríða at erendum mín- 
um fyrst“ — ok reið sýnu fyrr enn þeir; ok 
fóru fyrir ofan bæi suðr, þar til er þeir sá 
Bárð fara ór skóginum með dragna-hrossin. 
Húskarl Bárðar sá eftirreiðina ok mælti: „Hart 
ríða þessir eftir“, segir hann. „Hver tíðendi 
eru þat?“ segir Bárðr. Hann svarar: „Þar er 
Vigfúss, ok vilda ek at vit riðim undan, ok er 
nú svívirðingarlaust, meðan vit vitum eigi, hvat 
þeir vilja“.  Bárðr segir: „Eigi mun Vigfúss 
ráða á mik við þriðja mann, ef þú ert eigi með 

mér“. Hann svarar: „Fúsari er ek at fara 
með hestana, enn þú ríðir í Víðines; er þat eigi 
ámælisvert, er þú ríðr þangat er þú átt eréndi, 
enda veiztu eigi víst þeira erendi, er eftir ríða; 
enn Hlenni mælti, at þú skyldir eigi trúa þeim“. 
Bárðr segir: „Þú skalt ríða fyrir, ok gera menn 
vara við, ef för min verðr seinni enn líkendi 
sé á, því at ekki mun skjótt um skifta méð 
okkr Vigfúsi, ef vit skulum tveir ásjást, enn 
hann er betri drengr enn hann muni með þriðja 
mann at mér ganga. Enn ef vit erum tveir, 
enn þeir þrír, þá munn þeir njóta liðsmunar“. 
Nú gerði hann sem Bárðr mælti, enn Bárðr 
leysti skjöld sinn ok bjóst við sem honum þótti 
vænzt. Ok er þeir fundust, þá spyrr Bárðr, 
hvert erendi þeira væri. Vigfúss sagði, at þeir 
myndi eigi báðir af þeim fundi fara lífs. Enn 
Bárðr kveðst búinn þess, ef þeir skyldu tveir 
við leikast — „enn þat er engi vaskleikr, at 
þrír gangi at einum“. Þá mæltu austmenn, at 
þeir mundu heima hafa setit, ef þeir vissi er- 
endit, enn létust þó ekki lið veita mega, ef 
menn kæmi eigi til fulltings við Bárð, er föru- 
nautr hans hleypti í brott. Vigfúss bað þá sjá 
fyrst, hversu færi. Síðan börðust þeir langa 
hríð, ok varð hvárrgi sárr; enn Vigfúsi horfði 
því óvænna, at hann varð at hopa í hverju 
sinni, áðr hann næði höggfæri. Bárðr hafði 
sverð ok varði sik ágæta vel, ok varð ekki sárr. 

Austmönnnm sýnist ófarnaðr mikill, ef Vigfúss 
er at jörðu llagiðr, enn þeir standi hjá, enn menn 
komi til fulltings við Bárð. Þá hlaupa þeir at 
Bárði ok drepa hann, ok var hann örendr er 
þeir Hlenni kómu. Enn þeir Vigfúss riðu heim; 
ok lét Glúmr illa yfir verkinu ok kveðr mikinn 
vanda hafa aukizt í heraðinu. Halli ferr á fund 
fóstra síns Einars í Saurbæ, ok biðr hann taká 
við málinu. Hann lézt þess skyldr at mæla 
eftir frænda sinn ok fóstbróður sinn. Ríða síð- 
an á fund Þórarins ok biðja hann liðveizlu. 
Þórarinn segir, at hann véit eigi vánir þess 
manns, at hann vili heldr við eiga, ok bundu 
sitt vinfengi með særum, þetta mál ok hvert 
annat. Fóru mál til þings, ok var leitat um 
sættir. Enn þar var svá þungt fyrir, at engi 
váru völ á því, því at í móti váru lögvitrir 
menn ok hugdjarfir, Möðrvellingar ok Esphæl- 
ingar. Lauk þessu máli svá, at austmenn urðu 
sekir, ok var gefit fé til farningar Vigfúsi, ok 
skyldi þrjú sumur leita við utanför ok hafa þrjú 
heimili á hverjum missarum — ok var hann þá 
fjörbaugsmaðr. Enn hann mátti eigi heima vera 
fyrir helgi staðarins; ok var hann at Uppsölum 
löngum, ok ætlaðu at hann mundi vera Í öðr- 
um fjórðungum landsins, ok vildi hann eigi ut- 
an fara á því meli. Varð hann þá alsekr, ok 
helt Glúmr hann á laun. Enn því skyldu eigi 
sekir menn þar vera, at Freyr leyfði eigi, er 


= 

hof þat átti er þar var. — Fór því fram sex 
vetr. 

20. Nú er þar til máls at taka, er þeir vaxa 
upp fóstbræðr, Arngrímr ok Steinólfr. Enn þá 
er Þorgrímr andaðist í Möðrufelli, fór Arngrímr 
til bús síns ok Steinólfr með honum, ok var 
þá svá ástúðigt með þeim, sem þá er bazt hafði 
verit. Arngrímr kvángaðist ok átti Þórdísi 
Bjarnardóttur, systur Arnórs kerlingarnefs. 
Steinólfr var í kaupförum, enn var með Arn- 
grími, er hann var út hér. Þat var eitt sum- 
ar, er hann kom út í Eyjafirði, at Arngrímr 
bauð honum eigi til sín ok mælti ekki við hann, 
þótt þeir sæist, ok fann þat til saka, at hann 
hefði fleira talat við Þórdísi konu hans, enn 
skaplegt væri. Enn þat er flestra manna sögn, 
at lítit væri til haft eða ekki. Þá bauð Glúmr 
honum til sín; ok var svá nökkur missari, at 
hann var með honum, at hann var út hér, ok 
var ástúðigt í frændsemi þeira. Steinólfr var 
atgervimaðr mikill. Eitt sumar bauð Glúmr 
honum eigi til sín, ok kvaðst vilja at hann væri 
at Uppsölum með feðr sínum, — „enn því býð 
ek þér eigi, at mér þykja eigi góðar húsgöng- 
ur; enn ef þú ert með feðr þínum, þá muntu 
hingat ganga til Þverár, ok verð ek þá feginn 
er vit finnumst“. Nú ferr því fram nökkura 
vetr, at Vigfúss var at Uppsölum með Arnóri 
rauðkinn, þá er hann var í sekt, enda var 

Steinólfr þar. — Eitt haust gifti dóttur sína 
búandi í Öxnafelli, ok bauð til öllum búendum 
þeim er mestháttar váru í Eyjafirði. Steinólfi 
var ok boðit. Hann kom til Þverár, ok vildi 
fara með Glúmi. Hann lézt eigi mundu fara. 
Steinólfr mælti: „Þat þyki mér at, er þú ert 
lausmáll“. Glúmr svarar: „Minna mein mun 
“at lausmælgi minni enn at óvarleik þínum, ok 
kem ek þar eigi; — mikit ráð“, segir Glúmr, 
„einum búanda, at kalla til sín svá marga stór- 
eflismenn, ok fylgi því engi slægð. Er mér á 
grunr, hvat undir býr þessu boði; eigi tekr bú- 
andi þetta af sjálfum sér, ok betr þyki mér at 
mínir vinir fari eigi“. Fór Steinólfr til boðsins 
ok þeir er boðit var, utan Glúmr. Þeim var 
tíðrætt Einari Eyjólfssyni ok Þorvaldi ok Árn- 
grími. Þann dag er menn skyldu á brott ríða, 
þá talaði Einarr langt erendi um heraðsstjórn 
ok kvað hæfa jafnan, at fjölmenni kæmi sam- 
an, at nökkut væri þat mælt, er þá væri mest 
nauðsyn til, ok þá væri. betr enn áðr — „hefir 
lengi ófriðr á legit með ofrkappsmönnum; enn 
mín orð koma þar til, er þeir frændr eru, Arn- 
grímr ok Steinólfr. Fæð hefir verit á með þeim; 
enn vér hyggjum at lygi hafi verit ok óvina 
mál. Nú vill Arngrímr bjóða Steinólfi til sín 
ok gera för hans sæmilega, ef hann vill þiggja 
— ok leggit niðr óvingan“. Steinólfr kveðst 
þat vilja gjarna; lézt enga sök vita sér á hendr; 

kveðst Arngrími mest manna unna. Síðan fór 
hverr til síns heimilis; enn Steinólfr fór með 
Arngrími, ok var hann þar nökkurar nætr við 
mikla sæmd. 

21. Einn dag spurði Arngrímr Steinólf, ef 
hann vildi fara með honum á Grund ofan til 
skytnings ok vera þar nætr tvær eða þrjár. 
Hann svarar: „Ek mun heima vera meðan, 
enn fara Í annat sinn, er þú ert heima“. Arn- 
grimr lézt vilja, at hann biði hans heima, ef 
hann vill eigi með honum fara. Nú fór Arn- 
grímr á Grund, enn Steinólfr var eftir í Möðru- 
felli um nótt. Enn um morgininn sat Steinólfr 
við eld ok hafði smíð nökkura fyrir hendi; var 
þat buðkr nökkurr, er húsfreyja átti. Í þat 
mund kom Arngrímr heim, ok Þorvaldr krókr 
með honum. Ok er þeir kómu í eldahúsit, laut 
Steinólfr niðr. Þá höggr Arngrímr til hans í 
höfuðit, svá at hann fekk bana þegar. Þá gekk 
húsfrúin hjá honum ok mælti: „Högg þú manna 
armastr; þetta eru ráð þér vitrari manna, — 
enn frá þessum degi skal ek aldri þín kona 
vera“. Herr hon nú til Arnórs kerlingarnefs, 
ok kom aldri í sama sæng Arngrími, ok mælti, 
áðr hon reið á brott: „Þat mun til bóta, at 
þú munt, Arngrímr, fá lífdaga eiga, því at þeir 
munu Verri, er síðar koma yfir þik“. — Ok 
átti hana síðan Ásgrímr elliða-Grrímsson. — Þeir 
Arngrímr riðu til Espihóls, ok sögðu Þórarni 

þessi tíðendi ok báðu hann ásjá; ok létust hvárki 
til hafa vitsmuni né vinsæld at sitja fyrir Glúmi. 
Enn Þórarinn var bæði vitr ok vinsæll. Hann 
svarar, kvaðst verkit lítast ilt, ok lézt ugga, 
„at ilt mundi af standa. Þorvaldr lét ekki tjóa 
at sakast um verkit, ok lézt hyggja at brátt 
mundi hann eiga um meiri vandræði at fæta, 
ef hann veitti þeim enga ásjá; létu vera mega 
at fengist fulltingsmenn, ef hann legði sín orð 
til. Þórarinn svarar: „Þat er mitt ráð, at 
þit flytjið hingat búin bæði, af Grund ok Möðru- 
felli, ok söfnum at oss mönnum sem tíðast, ok 
komum saman búum várum, áðr Glúmr verði 
varr við“. Þeir gera svá, áðr Glúmr spyri 
þetta. Ok er hann fregnar, safnar hann liði; 
fara at þeim þegar; enn engi urðu föng á, því 
at Esphælingar urðu fjölmennri. Ok sátu um 
vetrinn um kyrt. Enn Glúmr varð aldri á 
þeim vetri unninn. Hann var svá varr um sik, 
at hann hittist aldri í þeiri rekkju, sem hon- 
um var búin. Oft svaf hann lítið um nætr, ok 
gengu þeir Már ok ræddu um málaferli. Eina 
nótt spurði Már, hversu hann hefði sofit. Glúmr 


kvað vísu: 
(4) Eigi sofnak Ofnis 
ysheims í bæ þeima — 
mnunat eldviðum öldu 
auðbætt við mik — scætan, 
áðr grindlogi Göndlar 
gellr í hattar felli — 

oft vák mann of minna 
meir nökkurum þeira. | 
„Nú skal segja þér draum minn. Ek hugð- 
umst ganga hér ór garði einnsaman ok slyppr, 
enn mér þótti Þórarinn ganga at móti mér, ok 
hafa harðstein mikinn í hendi; ok. þóttumst ek 
vanbúinn við fundi okkrum. Ok er ek hugðak 
at, sá ek annan harðstein hjá mér, ok réðumst 
ek í mót. Ok er við fundumst, þá vildi hvárr 
ljósta annan; enn steinarnir kómu saman, ok 
varð af brestr hár“. Már spyrr: „Hvárt þótti 
þér heita mega híbýlabrestr“? Glúmr svarar: 
„Meiri var enn svá“. „Þótti þér heita mega 
heraðsbrestr“? Glúmr svarar: „Vel er því til 
Jafnat, því at ek þóttumst vita, at heyrði um 
alt heraðit. Ok er ek vaknaða, kvað ek vísu: 


(5) Harðsteini lét húna 

harðgeðr Limafjarðar 

— þat sák dóms í draumi — 
dyn-Njarðr mik of barðan, 
enn ek þrádáttar þóttumk 
þjósti keyrðr of ljósta 
sævar-hrafns í svefni 

snarr beinanda steini. 


Már kvað þat líklegt, at sannast mundi 
fornkveðit mál, — „at hvárr ykkarr mun ljósta 
annan illum steini áðr létti“. Glúmr svarar: 
„Eigi er óvænt at slíkt sé — berr nú mart 
fyrir — er enn annarr draumr at segja þér. 
Ek þóttumst úti staddr, ok sá ek konur tvær. 

Þær höfðu trog í milli sín, ok námu þær staðar 
á Hrísateigi ok jósu blóði um heraðit alt. Ok 
vaknaða ek síðan, ok hygg ek fyrir tíðendum 
vera“ — ok kvað vísu: 
(6) Menstiklir sá mikla — 

mun sverðabrak verða — 

komin es grára geira — 

goðreið of tröð kveðja; 

þars Osynjur jósu 

eggmóts of fjör seggja 

vinir fagna því vegna 

vígmóðar fram blóði. 

Þann morgin fór Már í Möðrufell með átján 
manna at stefna Arngrími um vígit, enn Glúmr 
var heima við sétta mann ok bað þá skjótt 
heim koma. Jöðurr var heima þá Glúmi ok 
Eyjólfr, son Þorleifs ens háva, Þorvaldr tasaldi, 
systurson Glúms, ok þrælar tveir. 

22. Helga systir Glúms, er átt hafði Stein- 
grímr í Sigluvík, var þá komin á Laugaland. 
Hon var móðir Þorvalds tasalda, ok var hann 
þá átján vetra. — Þorvarðr hét maðr Örnólfs 
son ok son Yngvildar, er kölluð var allra-systir. 
Hann bjó í Kristnesi. Guðbrandr hét son hans, 
tólf vetra gamall. Þorvarðr var vitr maðr ok 
var þá gamall; meðallagi góðgjarn. Hann var 
snemma á fótum þann morgin, ok bað svein- 
inn taka hesta, ok ríða síðan til Þverár. Ok 
er þeir kómu þar, var Már nýfarinn á brott. 
Glúmr fagnar vel Þorvarði. Hann spyrr, hvárt 

nökkut væri leitat um sáttir milli manna. 
Glúmr kvað ekki þat vera. Þorvarðr segir: 
„Er tilbúit málit“? Glúmr kvað þat eigi vera. 
„Slíkr dagr væri vel til fallinn; þoka er mikil, 
ok mun eigi verða vart við, ef menn fara hljóð- 
lega“. Síðan segir Glúmr hvar þá var komit, 
ok segir at sex menn einir váru heima. Þor- 
varðr svarar: „„Heldr ertu fámennr; enn þetta 
ráð mun þó duga, er þú hefir haft“. Nú ríðr 
Þorvarðr til Espihóls, ok váru ménn eigi upp 
risnir, er þeir kómu þar. Hann hitti Þórarinn 
ok spyrr: „Hverja meðferð ætli þér at hafa, 
skulu þér nökkura sætt bjóða Glúmi um vigs- 
málit“ ? Þórarinn svarar: „„Vant ætlu vér þat, 
at bjóða Glúmi sætt“. Þorvarðrsegir: „Hvárt 
er tilbúit vígsmálit“. Þórarinn svarar: „Ekki 
hefi ek til spurt, eða hvat veiztu af“? Hann 
segir: „Már fór í morgin með átjánda mann 
í mála-tilbúnað, enn Glúmr sat við sétta mann 
heima, ok væri nú fullgóð föng á at rétta hlut 
sinn; ok því tékst yðr lítt, at þér gerið eigi 
slík hvatræði sem Glúmr“, Þórarinn svarar: 
„Ekki nenni ek at búa tyllisakir hér í móti“. 
Þorvarðr segir: „Á þat er at líta, hvárt nökk- 
ur var sökin eða engi, áðr Steinólfr var drep- 
inn — hefir hann eigi fiflt konu hans? — víst 
ætla ek at slík mál þyki eigi engis verð“. Þór- 
arinn Svarar: „lt þyki mér með slíku máli at 
fara“. Hann segir: „Hvat er slíkt at tala? 

kom Glúmi fyrir nökkut, er hann óhelgaði Sig- 
mund mág yðvarn — ok er nú ok einsætt at 
láta eigi svá auvirðast“. Þórarinn segir: „Eigi 
munda ek vita, nema þat væri ráð“. Síðan 
stóðu menn upp, ok eggjar Þorvaldr krókr at 
ríða til Uppsala ok. stefna Steinólfi til óhelgi. 
Þórarinn svarar: „Eigi er þat ráðlegt, enn 
þat munu vér þó gera“. Þeir urðu saman 
fimtán, sjau eru nefndir, Þórarinn ok Þorvaldr 
krókr, Ketill son hans, Arngrímr ok Eysteinn 
berserkr, ok Þórðr Rafnsson, er bjó at Stokka- 
hlöðu ok átti Vigdísi Þórisdóttur, er Sigmundr 
hafði átt fyrr, Eyvindr austmaðr; hann var 
vistum með Þórði. Nú fóru þeir til Uppsala, 
enn Þorvarðr fór á Öngulstaði — þar bjó góðr 
búandi, Halli enn digri — enn sendi son sinn 
til Þverár ok bað segja Glúmi fyrirætlun þeira 
Esphælinga, — „enn ríð til móts við mik síð- 
an hvatlega“. Enn er Þorvarðr kom á Öngul- 
staði, þá spurði Halli, hvat hann segði tíðenda. 
„Ekki enn“, sagði hann. Síðan sagði hann 
Halla, hvar þá var komit. Enn Halli þóttist 
sjá at glíkendum, at hann mundi þessu öllu á 
leið hafa komit; sagði, at slíkir menn væri til 
mikils ófarnaðar, at hann vildi at allir ætti ilt 
saman, — „ok væri þat maklegt at þú værir 
drepinn“. Halli fór skyndilega með alla sina 
menn, þá er hann fekk, karla ok konur, ok 
vildi ganga milli manna, ef þyrfti. — Guðbrandr 

kom til Þverár, ok sagði at faðir hans hafði 
hann þagat sent, sagði honum tíðendin, — „ok 
lézt hann vera þess skyldr at segja þér þat, 
er þik varðar, at Esphælingar ætla at stefna 
Steinólfi til óhelgi“. Glúmr segir: „Hví kom 
faðir þinn eigi sjálfr“? Hann svarar; „Ek 
kalla alt eitt, hvárr okkarr sem fór“. Glúmr 
segir: „Vel hefir faðir þinn gert, er hann sendi 
þik hingat, ef vér þyrftim manna við“. Hann 
tók sveininn af baki ok fjötraði hest hans. Þá 
mælti Guðbrandr: „Þat mælti faðir minn, at 
ek skylda skynda heim“. Glúmr svarar: „Ekki 
er þat, heldr vill faðir þinn at þú sýnir vask- 
leik þinn í dag“. — Nú tekr Þorvarðr til orða: 
„Seinn er Guðbrandr son minn“. Halli segir: 
„Hvert fór hann“? Þorvarðr svarar: „Ek 
senda hann til Þverár“. Halli segir: „Þater 
vel at þú hittir fyrir nökkura brögðótta, ok er 
þetta hæfilegt“. Esphælingar riðu yfir ána; sá 
Glúmr för þeira, ok ætluðu yfir at Kvarnárvaði. 
Þá mælti Glúmr, at Már væri heldr til seinn. 
Síðan rann Glúmr ór garði eftir þeim, ok þeir 
með honum sem til váru: — sex karlar með 
Guðbrandi. Glúmr hafði skjöld sinn ok högg- 
spjót, gyrðr sverði, rennr á leiðina fyrir þá ok 
menn hans eftir honum. Ok er Þórarinn sá 
ferð hans, biðr hann, at þeir ríði leið sína, ok 
hvárki skjótara né seinna, — „ok má oss eigi 
um þat hallmæla“. Þórðr Hrafnsson spurði 

Þórarinn, hvárt þeir skyldi eltast láta með 
fimtánda mann undan Glúmi, — „þótt hann sé 
með sétta mann“. Þórarinn svarar: „Ríðum, 
því at Glúmr vill dvelja oss ok bíða svá sirína 
manna“. Þórðr segir: „Því er eigi kynlegt, 
at vér berim oft lágan hlut fyrir Glúmi, þá er 
hann stendr jafnt at vígi sem þér, þar sem þér 
þorið nú eigi at bíða hans, er hann hefir fá 
menn, enda skal hann eigi mik elta“ — ok 
steig af baki. Eysteinn berserkr segir, at hann 
vill eigi undan ríða, — „ok kalla þeir at þeir 
elti oss“. Þórarinn segir; „Þat sýnist mér ó- 
ráðlegt“. Enn er Glúmr sá, at þeir fóru eigi, 
þá fór hann seinna, ok kastaði orðum á Þór- 
arinn, ok spurði, hvert erendi þeira væri til 
Uppsala. Þórarinn segir, at þeir höfðu stefnt 
Steinólfi til óhelgi. Þá mælti Glúmr: „Er 
eigi því mjög til kapps haldit, skulu eigi boð 
koma fyrir, ok mættim vér ræða um nökkut at 
málit gengist“. Þórarinn sá, at Glúmr vildi 
dvelja þá, ok bað menn ríða, ok þeir gerðu svá. 
Glúmr spurði: „Við hokit þér“? Enn þeir 
fóru undan, ok því seinna sem þeir fóru, því 
seinna fór Glúmr ok beið manna sinna, ok 
mælti: „Eigi mun vinsælt verða málit, ef þér 
hafið lognar sakir uppi, — ok verðr þá svívirð- 
ing í“. „Ekki mun nú farit at því; erfitt verðr 
við þik at eiga“. Glúmr komst hjá þeim fram, 
ok talar svá við þá, enn þeir riðu, ok dvaldi 

svá. Enn er hann sá. at ekki mátti dvelja þá, 
enn veit ván sinna manna, þá skaut hann spjóti 
til Arngríms, ok kom í gegnum báða söðulbog- 
ana ok lærit, ok var Arngrímr illa vígr um 
daginn. Síðan hljóp Eysteinn fyrstr manna at 
Glúmi, enn Þorvaldr tasaldi í mót honum, ok 
lékust þeir tveir við ok þóttust þeir bezt hafa, 
er first váru þeirra samgangi, ok var hvárt- 
tveggi þeira fullhugí ok rammr at afli; veitti 
stór högg ok mörg hvárr þeira öðrum. Þor- 
valdr krókr sótti fast at Glúmi ok margir með 
honum, enn Glúmr hopaði undan ok þeir menn, 
er honum fylgdu, ok hlífðu sér. Enn Þórarinn 
steig eigi af baki, ok þótti honum þó ærit 
margir um einn. 

23. Sá maðr kom at hlaupandi, þar er þeir 
börðust, er var í skinnkufli ok hafði sverð í 
hendi. Hann kom at þar er Þorvaldr tasaldi 
fell fyrir Eysteini, ok þegar hleypr hann at 
Eysteini ok höggr hann banahögg. Síðan fór 
hann í lið með Glúmi, ok þá mælti Glúmr þetta: 
„Kom heill þú. Þundarbenda; gott kaup var 
þat er ek keypta þik, þú munt nú vel gjalda 
verð þitt í dag“. Glúmr átti þræl þann, er svá 

hét, — því mælti hann þetta — enn þar var 
þó raunar Vigfúss son hans, ok kendu hann 
fáir eða engir nema Glúmr, því at haun hafði 
þá þrjá vetr verit í sekt ok í leyndum, ok 
ætluðu flestir, at hann væri utan A Svá 

bar at, er Glúmr hopaði, at hann lá fallinn, 
"enn þrælar hans báðir lögðust á hann ofan, ok 
váru þar stangaðir spjótum til bana. Enn þá 
kom Már at í því með sína menn. Þátór Þór- 
arinn áf baki, ok börðust þeir Már, svá at engir 
áttu hlut í með þeim. Enn Glúmr spratt upp 
ok barðist þá frýjulaust, ok var þá liðsmunr 
engi. Eiríkr hét húskarl Þórarins. Hann var 
at verki sínu um morgininn; hann hafði enga 
hlíf né vápn. Hann fær sér trélurk í hönd ok 
fór til fulltings við Þórarinn, ok varð Glúmi it 
mesta Óólið at honum, því at menn ok hlífar 
meiddust fyrir því, er hann hafði at vega með. 
— Þess er getit, at Halldóra, kona Glúms, 
kvaddi konur með sér, — „ok skulum vér binda 
sár þeira manna, er lífvænir eru, ór hvárra liði 
sem er“. Enn er hon kom at, þá fell Þórar- 
inn fyrir Mávi, ok var öxlin höggin frá, svá 
at lungun fellu út í sárit. Enn Halldóra batt 
um sár hans, ok sat yfir honum til þess er lokit 
var bardaganum. — Halli enn digri kom fyrstr 
til meðalgöngu ok mart manna með honum. Ok 
lauk svá bardaga, at fim menn váru fallnir af 
' Esphælingum, Þorvaldr krókr ok Arngrímr, 
Eysteinn ok Eiríkr ok Eyvindr austmaðr. Enn 
af Glúmi var fallinn Þorvaldr tasaldi, ok Ey- 
jJólfr Þorleifsson ok Jöðurr ok þrælar tveir. 
Þórarinn fór heim með förunautum sínum. 
Glúmr fór ok heim með sína menn, ok lét færa 


. 

ena danðu í úthýsi eitt, ok var búit um Þor- 
vald virðulegast, því at klæði váru borin undir 
hann, ok var hann rifaðr í húð. Enn er menn 
váru heim komnir, þá mælti Glúmr við Hall- 
dóru: „För vár mundi hafa orðit góð í dag, 
ef þú hefðir heima verit, ok hefði Þórarinn eigi 
lífs brott komist“. Hon segir, at Þórarni væri 
lítil von lífs, — „enn þó muntu eiga skamma 
stund heraðvært, þótt hann lifi, enn ef hann 
deyr, muntu aldrei eiga landvært“. Síðan mælti 
Glúmr við Guðbrand: „Þú hefir mikillar frægð- 
ar aflat þér í dag, er þú lagðir at jörðu Þor- 
vald krók, ok mikit lið veittir þú oss í dag“. 
Hann svarar ok kvað ekki á þá leið verit hafa 
— enda varit hendr sínar. Glúmr segir: „Sá 
ek glögt hvat titt var — barn at aldri, enn 
vegit slíka hetju sem Þorvaldr var, ok muntu 
verða frægr af þessu verki. Af því fekk ek 
sóma utanlendis, er ek vá berserkinn“. Hann 
svarar: „Ekki hefi ek Þorvald vegit“. Glúmr 
segir: „Eigi er at dylja þessa, vinr, þú veittir 
honum banasárit; firzt þú eigi gæfu þína“. Til 
þess þrætti hann við Guðbrand, at hann trúði 
ok gekk við, ok þótti virðing at. Hann mátti 
ok eigi dylja, at eigi væri þetta fyrir satt haft; 
ok þá var honum á hendr lýst víginu, ok þótti 
þá minni slægja í enn þeir ætluðu, er keyru 
Þorvald til eftirmáls. - Þat segja ménn at 
Glúmr mælti: „Þat þyki mér illa, jð Már lætr 

binda um, þó at hnekkistikill sé gerr í höfði 
honum“. — Þat kallaði hann svá, er í kross 
var sprungit. — Már svarar: „Ek munda þess 
minnr þurfa, ef ek legðumst niðr ok hefðak 
þræla mína at skildi“ Þá mælti Glúmr: 
„Harðslægr var Hrísateigr nú í dag, sveinar“, 
,„ sagði hann. Már segir: „Fyrir þat mun þér 
ganga, sem harðslægr hafi verit, því at nú muntu 
Þverárland hafa slegit ór hendi þér“. Glúmr 
svarar: „Þat ætla ek, at þú vitir ógerla“. 
Már segir: „Vera má at vita eigi — fyrir þat 
mun þér ganga sem ek vita“. — Enn er Helga 
spurði tíðendin, systir Glúms, þá fór hon til 
Þverár, ok spurði hversu sonr hennar hefði 
fram gengit. Glúmrsvarar: „Eigi fekk hraust- 
ara mann“. Þá mæltihon: „Sjá vilda ek hann 
dauðan, ef eigi eru önnur föng á“. Þat var 
henni veitt, ok lét hon hefja hann í vagn ok 
búa hóglega um. Ok er hon kom heim, fægði 
hon sár hans ok batt síðan, ok kom svá ráði 
hans, at hann mælti við menn. — Þat váru lög 
þar, at menn fellu jafnmargir, at þat skyldi 


kalla jafnvegit, þótt mannamunr þætti vera; 


enn þeir er ávíga urðu, skyldu kjósa mann til, 
eftir hvern mæla skyldi. Enn þótt nökkut 
kynni þat í málum at gerast síðar, er betra 
þætti at hafa annan veg kosit, þá skyldi eigi 
skifta keyrinu. Enn er Þórarinn spurði, at 
Þorvaldr tasaldi var lífs, þá kaus hann Þor- 

vald krók bróður sinn til eftirmáls. Enn litlu 
síðarr spurði hann þat, at Guðbrandi var eign- 
at þat vigit, ok vildi hann þá heldr hafa ann- 
an til kosit, enn þó varð nú þessu fram at 
halda, sem fyrr var kosit. Þeir hitta nú Einar 
Eyjólfsson; lætr Þórarinn, at nú muni hann 
taka til þeira mála, er þeir höfðu með sér talat. 
Hann segir: „Slíkt er mérí hug þar sem fyrr, 
at Bárðr var veginn“. "Tók nú Einarr málit til 
meðferðar á þingi um sumarit, ok sótti Glúm. 
Þórarinn lá í sárum alt sumarit ok svá Þor- 
valdr tasaldi, ok urðu báðir græddir. Glúmr 
hafði mikinn liðsafla á þinginu, ok svá hvárir- 
tveggju. Var nú leitat um sættir af göfgum 
frændum hvárratveggju, ok varð þat at sættum, 
at bæta skyldi víg Steinólfs svá, at fram væri 
færð sýkna Vigfúss Glúmssonar. Enn Guð- 
brandr varð sekr um víg Þorvalds, ok kom 
Glúmr honum utan. Ok fóru við svá búit heim, 
ok undu þeir Þorvarðr ok Þórarinn illa við, 
ok þóttist Þórarinn enga sæmd hafa eftir víg 
Þorvalds bróður síns. Sat nú Glúmr í virð- 
ingu. — Um vetrinn eftir kom upp vísa, er 
Glúmr hafði þá nýort: 
(7) Virkis spyrr at verkum 

víns hirði-Sif minum 

skalat at manna máli 

morð váru þau forðum. 


Liggr þeims hrafn of huggar 
hervíg talit gerva. 

Munum svá málin láta 
myrk at sem fæst um yrkjum. 

24. Einn dag er menn váru at Hrafnagils- 
laugu, kom þar Þorvarðr. Hann var gleðimaðr 
mikill ok hendi at mörgu gaman.. Hann mælti: 
„Hvat er komit þeira manna, er skemta kunni 
nýjum fræðum“? Þeir segja: Þar er skemtun 
öll ok gaman, er þú ert“. Hann segir: „Ekki 
þyki mér nú meira gaman enn kveða vísur 
Glúms, enn þar hygg ek at, hvat honum þykir 
vantalið í einni vísu, at hann mundi skorta á 
um vígin. Hvat skulum vér ætla, hvárt þat 
muni vera, eða hvárt er líkara, at Guðbrandr 
muni vegit hafa Þorvald, eða Glúmr“? Þetta 
þykir mörgum áræðilegt. Hann reið nú á fund 
Þórarins ok mælti: „Hugléitt hefi ek nökkut, 
ok sýnist mér sem eig? muni itsanna uppi um 
víg Þorvalds króks, því at hittast mun í kveð- 
skap Glúms, at nökkut þykir honum vantalit 
véra um vígin“. Þórarinn svarar: „Varla 
kann ek nú upp at taka málit öðru sinni, þótt 
þetta væri satt, — mun nú vera kyrt“. „Þat 
er óráðlegt, ok þó mætti kyrt vera, ef eigi hefði 
um verit grafit, enn nú mun ek bera upp fyrir 
menn ok munu þér svívirðing af fá, svá at engi 
mun önnur meiri orðit hafa“. Þórarinn svarar: 
„Óhóglegt lízt mér málit at flytja til alþingis 
við frænda-afla Glúms“. Þorvarðr segir: „Þar 
kann ek ráð til leggja, stefn honum til Hegra- 

ness-þings — þar áttu frænda-afla — ok mun | 
þar torsótt at verja málit“. Þórarinn svarar: 
„Þat ráð mun haft verða“. Skiljast at því. — 
Nú várar illa ok verðr torsótt alt at fá. Um 
várit bjó Þórarinn mál á hönd Glúmi til Hegra- 
ness-þings, því at allir samþingisgoðar, þeir er 
því þingi áttu at halda, váru bundnir í nauð- 
leytum við Þórarinn; enn hestum mátti trantt 
koma yfir heiðar fyrir snjó. Glúmr tók þat til 
ráðs, at hann fekk byrðing einn mikinn í hönd 
Þorsteini bróður sínum, ok skal hann halda 
vestr fyrir, ok koma til þings með herklæði ok 
vistir, Enn er þeir koma fyrir Úlfsdali, þá 
brutu þeir skipit í spán, ok týndist þar alt sam- 
an, menn ok fjárhlutir. Glúmr gekk til þings 
með hundrað manna ok náði eigi nær at tjalda 
enn í fjörbangsgarði. Þar var kominn Einarr 
Eyjólfsson með þeim Esphælingum. Váru Glúmi 
send orð, at hann skyldi til fara, ok færa fram 
lögvörn fyrir sik. Nú gengr Glúmr, enn eigi 
var meira rúm gefit, enn einn maðr mátti 
ganga; enn þar var fylkt líði tveim megin hjá, 
enn Glúmi var boðit at ganga í kvíarnar, ef 
hann vildi til dómsins, Enn þat sýndist hon- 
um óráðlegt, ok mælti til sinna manna: „Auð- 
sætt er nú þat, at þeir þykjast í hendi hafa 
várt ráð; má ok vera at svá sé. Nú vil ek 
þó, at þér snúið aftr; mun ek ganga fyrstr, 
enn þá tveir næst mér jafnfram, enn þeim 

A 


fjórir jafnfram, ok skulum vér renna at ok 
hafa spjótin fyrir oss, ok mun klambrarveggr- 
inn ganga, ef fast er fylgt“. Þeir gerðu svá, 
ok runnu at í einu skeiði í dómhringinn, ok 


var lengi nætr áðr þeim varð bægt frá í brott, 


ok gerðist þar svá mikil þröng ok föst, ok varð 
þat um síðir, at dómrinn varð settr í annat 
sinn. Ok er þeir tóku at reifa málit, þá gengr 
Glúmr í þingbrekku ok nefnir vátta, at sól 
væri þá komin á þingvöll. Síðan varði hann 
mönnum í dóm lýriti at dæma um sakarnar, 
ok varð þar niðr at falla hvert mál, sém þá 
var komit. Ríða menn í brott, ok undu Esp- 
hælingar stórilla við; kallar Þórarinn hann 
hraklegt gert hafa fyrir þeim. Einarr segir: 
„Eigi lízt mér svá stórljótt sem þér, því at 
„þar er til máls at taka, sem frá var horfit“. 
Síðan ríða þeir til alþingis Esphælingar með 
Einari ok margir vinir þeira, er þeim höfðu 
heitit liðveizlu í móti Glúmi. Frændr Glúms 
veita honum at málum til réttra laga; ok er 
þat af gert með vitra manna ráði, ef Glúmr 
vill vinna eið fyrir málit, at eigi vægi hann 
Þorvald krók. Ok er, margir áttu hlut í, þá 
sættust þeir at því, at Glúmr skyldi vinna eið, 
at hann hefði eigi vegit Þorvald krók; ok var 
ákveðit nær eiðrinn skyldi unninn vera — um 
haustit at fim vikum. Ok er nú svá ríkt fylgt 
málinu, at þeir skyldi fram hafa málit, eða 

hann vinni eiða í þremr hofum í Eyjafirði, ok 
eiðfall, ef þá kemr eigi fram. Margrætt var 
um þetta mál, hversu eiðar Glúms myndi vera 
eða fram fara. 

2ð. Nú ríða menn heim af þingi, ok er 
Glúmr heima um sumarit; ok er kyrt alt í her- 
aðinu. Liðr til leiðar ok ríða menn til leiðar; 
enn af leið hvarf Glúmr, svá at ekki spurðist 
til hans. Már sat heima í búinu. Enn um 
hanstit at fim vikum, þá bauð Már mönnum, ok 
var þar stofnat brullaup; ok kómu þar eigi færi 
menn til boðs enn hundrað. Öllum þótti kyn- 
legt boð þetta, því at þeir váru lítils verðir, er 
í hlut áttu. Þar sá menn þann aftan, at ór 
dölum öllum Eyjafjarðar riðu tveir menn saman 
eða fim, ok safnaðist saman liðit er ofan kom 
í heraðit. Ok var þar kominn Glúmr ok Ás- 
grímr ok Gizurr með þrjú hundruð manna, ok 
sátu þar at boði. Enn um morgininn eftir sendi 
Glúmr eftir Þórarni, ok bað hann koma í Djúpa- 
dal eigi síðar enn at miðjum morni at heyra 
eiðana. Þórarinn veikst við ok fekk hundrað 
manna. Enn er þeir kómu til hofsins, þá gengu 
sex menn í hofit, með Glúmi Gizurr ok Ásgrímr, 
' með Þórarni Einarr ok Hlenni enn gamli. — 
Sá maðr er hofseið skyldi vinna, tók silfrbaug 
í hönd sér, þann er roðinn var í nauts blóði, 
þess er til blóta væri haft, ok skyldi eigi minna 
standa enn þrjá aura. — Þá kvað Glúmr svá 

at orði, at — „ek nefni Ásgrím í vætti, annan 
Gizur í þat vætti, at ek vinn hofseið at baugi, 
ok segi ek þat Æsi, at ek vark at þar, ok vák 
at þar, ok rauðk at þar odd ok egg, er Þor- 
valdr krókr fekk bana. Líti nú á eið, þeir er 
spekimenn eru ok við eru staddir“. Þeir Þór- 
arinn urðu eigi búnir at lasta, enn kváðust eigi 
fyrri þann veg heyrt hafa at orði kveðit. Með 
slíku móti váru eiðar unnir í Gnúpafelli, ok svá 
at Þverá. Þeir Gizurr ok Ásgrímr váru nökk- 
urar nætr at Þverá; ok at skilnaði gaf Glúmr 
Gizuri feldinn blá, enn Ásgrími spjótit gullrekna, 
ok skildust vinir. — Um vetrinn hittust þeir 
Þorvarðr ok Þórarinn, ok spurði Þorvarðr: 
„Vann Glúmr vel eiðinn?“ Þórarinn svarar: 
„Ekki fundu vér at“. Hann segir: „Undarlegt 
verðr slíkt um vitra menn, er svá missýnist. 
Þat hefi ek vitat, at menn hafa lýst vígum 
„á hendr sér, enn hitt hefi ek eigi vitat eða 
heyrt, at menn hafi svarit um þat sjálfir, at 
þeir hafi vegit menn, sém Glúmr hefir gert, 
eða hversu mátti hann meir at kveða, enn 
segja at hann vægi þar at, ok væri þar at, 
ok ryði þar at odd ok egg, er Þorvaldr 
krókr fell á Hrísateigi, þótt hann leiddi eigi 
svá sem tíðast er — ok mun sjá sneypa jafnan 
uppi síðan“. Þórarinn svarar: „Ekki hefi ek 
fundit þetta, enda mæðumst ek á at eiga við 
Glúm“. Hann segir: „Ef þú þykist mæðast 

sakir vanheilsu, þá láttu Einar taka enn málit. 
Hann er vitr ok kynstórr; munu honum margir 
fylgja — eigi sitr Guðmundr hjá bróðir hans— 
ok er sá hlutrinn at hann er gjarnastr til, ef 
hann kemst at Þverá“. — Eftir þetta hittast 
þeir Einarr ok bera ráð sín saman, ok mælti 
Þórarinn: „Ef þú vill fyrir málinu vera, munu 
margir þér veita; munu vér þat ok til vinna, 
at kaupa þér landit eigi meira verði, enn Glúmr 
keypti at Þorkatli háva“. Einarr svarar: „Glúmr 
hefir nú lógat þeim hlutum, feldi ok spjóti, er 
Vigfúss móðurfaðir hans gaf honum ok bað hann 
eiga, ef hann vildi halda virðingu sinni, enn 
kvað þaðan frá þverra mundu. Nú mun ek 
taka við málinu ok fylgja“. 

26. Nú býr Einarr til vígsmálit af nýju til 
alþingis, ok fjölménna hvárirtveggju. Enn áðr 
Glúmr riði heiman, dreymdi hann at margir 
menn væri komnir þar til Þverár at hitta Frey, 
ok þóttist hann sjá mart manna á eyrunum við 
ána, enn Freyr sat á stóli. Hann þóttist spyrja, 
hverir þar væri komnir. Þeir segja: „Þetta eru 
frændr þínir framliðnir, ok biðjum vér nú Frey, 
at þú sér eigi á brott færðr af Þverár-landi, 
ok tjóar ekki, ok svarar Freyr stutt ok reiðu-. 
lega, ok minnist nú á uxa-gjöf Þorkels ens 
háva“. Hann vaknaði, ok lézt Glúmr verr vera 
við Frey alla tíma síðan. — Ríða menn til þings, 
ok verða þau málalok, at Glúmr gengr við víg- 

inu. Enn í því áttu hlut vinir hans ok frændr, 
at beldr skyldi sættast, enn sekt kæmi á eða 
utanferð. Ok sættust þeir á þingi at því, at 
Glúmr galt Þverárland, hálft Katli, syni Þor- 
valds króks, í föðurbætr, enn seldi hálft við 
verði, ok skyldi þó búa á þau missari, ok varð 
heraðs-sékr, ok búa eigi nær enn í Hörgárdal. 
Fóru síðan af þingi. Síðan keypti Einarrland- 
it, sem honum var heitit. Menn Einars kómu 
þangat um várit at vinna landit, ok mælti Ein- 
arr, at þeir skyldi segja honum hvert orð, þat 
er Glúmr mælti Einn dag kom Glúmr at máli 
við þá ok segir svá: „Auðsætt er þat, at Einarr 
hefir vel sér fengit verkmenn, ok er vel unnit 
á landinu. Nú skiftir miklu, at smátt ok stórt 
sé tilhent; nú skulu þér hér reisa við ána váð- 
meið, ok er konum hægt til þváttar at hreinsa 
stórföt, enn heimabrunnar eru vándir“. Nú 
koma þeir heim, ok spyrr Einarr, hvat þeir 
Glúmr mæltist við. Þeir segja hvé hugkvæmr 
hann var at öllu at unnit væri. Hann segir: 
„Þótti yðr þat vera, at hann vildi vel búa í 
hendr mér?“ Þeir segja: „Svá þykir okkr“. 
Einarr segir: „Annan veg lízt mér. Þat hygg 
ek, at við þann meið festi hann ykkr upp, enn 
ætli at reisa mér níð — nú skulu þér eigi fara 
þó“. Einarr færði þangat bú sitt um várit, enn 
Glúmr sat þar til ens efsta fardags. Enn er 
menn váru í brott búnir, þá settist Glúmr í 

öndvegi ok gerði eigi á brott ganga, þótt at 
honum væri kallat. Hann lætr tjalda skálann, 
ok vill eigi svá skiljast við landit sem kotkarl- 
ar. Hallbera, dóttir Þórodds Hjálmssonar, var 
móðir Guðmundar ok Einars. Hon bjó þá at 
Hanakambi. Hon kom til Þverár, ok kvaddi 
Glúm ok mælti: „Sittu heill, Glúmr, enn ekki 
er hér nú lengr at vera; komit hefi ek nú eldi 
á Þverár-land ok geri ek þik nú á brott með 
alt þitt, ok er landit helgat Einari syni mín- 
um“. Glúmr reis þá upp, ok mælti at hon 
skyldi gleipa kerlinga örmust. Enn þó reið 
Glúmr þá í brott, ok varð litit um öxl til bæ- 
jarins, ok kvað vísu: 
(8) Rudda ek með oddi 

— orð lék á því forðum 

með veðr-stöfum Viðris 

vandar — mér til landa. 

Nú hefr Valþögnir vegna 

varrar skíðs nm síðir * 


breiða jörð með börðum 
bendis mér ór hendi. 


Glúmr bjó á Möðruvöllum í Hörgárdal við 
Þorgrím fjúk, ok undi því eigi lengr enn einn 
vetr. Þá bjó hann tvá vetr í Myrkárdal. Þá 
hljóp þar skriða nær bænum, svá at tók sum 
húsin. Þá kvað Glúmr vísu: 


(9) Máligr munat sælu 
menbrjótandi hljóta 
— oss kom breiðr í búðir 

beggr af einu heggvi — 
þás — fleinmarar — fjóra 
fullkátir vér sátum 
— nú á mógrennir minna 
met sér — tegu vetra. 


Þá keypti Glúmr land at Þverbrekku í 
Öxnadal, ok bjó þar meðan hann lifði, ok varð 
gamall ok sjónlauss. 


24. Narfi hét maðr, er bjó í Hrísey. Hann 
hafði átt Úlfeiði, dóttur Ingjalds Helgasonar hins 
magra. Þeira synir váru þeir Eyjólfr ok Klængr, 
Þorbrandr ok Þorvaldr. Allir váru þeir mikil- 
menni frændr Glúms. Þeir Klængr ok Eyjólfr 
bjuggu eftir föður sinn í Hrísey. Sá maðr bjó 
í Haga, er Þorvaldr hét, ok var kallaðr menni, 
ok átti dóttur Þórðar Hrafnssonar frá Stokka- 
hlöðu, er Helga hét. Eitt vár kom Þorvaldr 
ór Haga við Hrísey á byrðingi, ok ætlaði at 
halda til fengjar, ok er Klængr varð varr við, 
réðst hann til ferðar með honum. Enn er þeir 
kómu út ór firðinum, fundu þeir reyði nýdauða; 
keyrðu í festar, ok sigldu með inn eftir firðin- 
um um daginn. Vildi Klængr flytja til Hrís- 
eyjar, því at þat var skemra enn í Haga, enn 
Þorvaldr vildi til Haga flytja, ok lét þat jam- 
rétt. Klængr segir, at eigi sé þat lög, at flytja 
eigi þangat, er næst eigu flutningarmenn land. 
Þorvaldr kveðst hafa rétt at mæla, ok lét þá 
frændr Glúms ekki þurfa at ganga á réttan 

hlut við þá — „ok hvat sem lög eru, þá munu 
enir ríkari nú ráða“. Þorvaldr var fjölmennri 
því sinni, ok tóku þeir af Klængi rekaldit nauðg- 
um, enn hvárrtveggi þeira var landeigandi. 
Klængr fór heim ok undi illa við.  Þorvaldr 
*ok þeir hlógu at þeim Klængi, ok töldu at þeir 
treysti eigi á at halda. — Einn morgin reis 
Klængr snemma upp ok fór við fjórða mann 
inn í Haga; kom þar snemma, svá er menn 
váru í svefni. Þá mælti Klængr: „Ráðs skul- 
um vér nú leita; hér eru naut hjá garði, ok 
skulu vér þau reka á húsin, þar sem Þorvaldr 
hvílir undir, ok teygjum hann svá út“. Þeir 
gerðu svá, ok vaknar Þorvaldr ok hleypr út. 
Klængr hleypti at honum ok veitti honum bana- 
sár; fór brátt síðan ok treystist eigi þar at 
lýsa víginu, því at þar var fyrir mannmart; 
fór heim út í eyjar ok lýsti þar víginu. Nú 
eigu eftirmálit Þórarinn ok Þórðr. Þeir köll- 
uðu morð verit hafa. Ok er þessi mál kómu 
til þings, sat Glúmr heima; enn um þingit fór 
hann út í Fljót ok í Svarfaðardal ok bað liðs 
til féránsdóms, ok þó bað hann leyna þessi fyr- 
irætlan.  Klaufi at Barði segir: „Víst viljum 
vér veita Glúmi lið“ — hann átti Halldóru, dótt- 
ur Arnórs rauðkinns — ok margir hétu aðrir 
Glúmi sínu liði. Nú fór Glúmr heim. — Mál 
fóru fram á þingi. Enn eftir þingit búast þeir 
til féránsdóms, ok höfðu fjogur skip ok þrjá 

tiga manna á hverju, ok réðu þeir Einarr ok 
Þórarinn ok Þórðr fyrir skipunum, ok kómu 
innan at eyjunni í nætrelding, ok sá reyk yfir 
húsunum; ok spurði Einarr, hvárt þeim sýndist 
svá sem honum, at reykrinn væri eigi all-blár. 
Þeir sögðu at þeim sýndist svá.  Einarr sagði: 
„Svá lízt mér á reykinn, sém fjölment muni 
vera í húsunum, ok mun af mönnum leggja 
reykinn. Enn ef þat er, þá munu vér gera 
raun til ok róa undan eyjunni þjóðsýnilega, ok 
munu vér þá vísir verða, ef fjölmenni er Í eyj- 
unni“. Ok svá gerðu þeir. Enn er eyjarmenn 
sá þetta, þá hljópu þeir út ok til skipanna, ok 
lögðu eftir þeim. Ok var Glúmr þar kominn 
með tvan hundruð manna, ok eltu þá inn alt 
at Oddaeyri, ok varð eigi háðr féránsdómrinn, 
ok fengu þeir af óvirðing Eyfirðingar. — Sitr 
Glúmr um sumarit í búi sínu. Hann átti ok 
at hélga haustþing -- enn þingstöðin 'er fyrir 
austan fjörðinn skamt frá Kaupangi — ok fjöl- 
mentu Eyfirðingar mjök, enn Glúmr hafði þrjá 
tigu eina manna. Margir töluðu við Glúm, at 
hann skyldi eigi fámennr fara. Hann segir: 
„Lifat mun nú it fegrsta, enn við þat uni ek, 
at ekki hafa þeir eltan mik svá, at eigi færa 
ek réttleiðis“. Glúmr fór á skipi inn eftir firði, 
ok gekk á land ok til búða. Enn þar eru mel- 
ar brattir ok lausgrýttir á milli fjarðarins ok 
búðanna. Enn er Glúmr kom gagnvert búð 

þeiri, er Einarr átti, þá hljópu menn frá búð- 
unum ok báru skjöldu at þeim ok hrundu þeim 
af melunum; ok fell Glúmr ok veltist með skjöld 
sinn á eyrina ofan, ok varð ekki sárr, enn þrjú 
spjót hafði fest í skildi hans. Þorvaldr tasaldi 
var þá kominn at landi, ok sá at Glúmi horfði 
þá óvænt, ok hljóp svá á land, at hann tók ár 
í hönd sér, ok rann í melinn upp ok skaut ár- 
inni til Guðmundar ríka, ok kom á skjöldinn 
ok gekk hann í sundr, ok kom árar-hlutrinn 
fyrir brjóst honum, ok fell hann í óvit ok var 
borinn í fjórum skautum ti búðar Síðan egg- 
juðu hvárir aðra atgöngu, ok skutust á ok börð- 
ust grjóti; ok varð hörð hríð ok urðu margir 
sárir; ok allir sögðu á eina lund, at eigi mætti 
fáir menn vasklegar verjast, enn þeir Glúmr. 
Þeir Einarr sóttu at fast. Þá gengu menn í 
milli, ok lauk svá, at tveir menn fellu af Glúmi, 
Klængr Narfason ok Grímr eyrarleggr, bróðir 
Halldóru konu Glúms. Þá kvað Brúsi Halla- 
son vísu þessa: 
(10) Eigum vegs af vígum 

— veitk orð á því — borða 

stóðs við stýrimeiða, 

stafn-Göndul, hlut jafnan. 

Þó hykk fúrviðu fóru 

fleygarðs, enn mik varði, 


beiði-Hlökk — fyr brekku — 
bliks — harðara miklu. 

Einarr kvað vísu: 


(11) Þrengvir varð á þingi 
þremjalinns at rinna 
— varat í Ála éli 
auðlattr — fyr mel brattan, 
þás marstéttar máttit 
Mæfils við þröm sævar 
geira njótr á grjóti 
Gestils klauf of festa. 


Þá kvað Glúmr vísu í móti: 


(12) Lattisk herr með höttu 
Hangatýs at ganga — 
þóttit þeim at hætta 
þekkilegt fyr brekku, 
þás dynfúsir dísar 
dreyra svells á eyri 
— bráð óx borginmóða 
blóðs — skjaldaðir stóðum. 


Svá var sett málum, at í faðma felst víg 
Klængs ok Þorvalds ór Haga. Þat var ok 
jafnt látit, vig Gríms eyrarleggs ok áverki við 
Guðmund, ok undi Glúmr illa við málalok, sem 
hann kvað í vísu þeiri, er hann orti síðan: 


(13) Ilt es á jörð of orðit; 
— aldr bölnar mjök skaldi — 
liðit es mest it móða 
mítt lif Heðins drífu, 
es ofvegins eigi 
eyrarleggs fyr seggjum 
Gríms í Göndlar faumi 
Gefnar mák of hefna. 


VÍGA-GLÚMS SAGA. 83 


28. Þat var eitt sumar, er þeir riðu af þingi 
bræðr, Guðmundr ok Einarr, at Glúmr bauð 
mönnum til sín, ok sendi menn upp til Öxna- 
dalsheiðar at bjóða þeim bræðrum heim, ok lézt 
vilja, at nú sættist þeir heilum sáttum — „því 
at ek em nú fyrir elli sökum til engis færr, 
ok mun ek þeim eigi til matar eins bjóða“. 
Glúmr var þá sjónlauss. Hann lét: vörð halda 
á um ferð þeira. Guðmundr vildi þiggja boðit, 
enn Kinarr vildi eigi, ok reið sínum megin ár 
hvárr þeira. Var Glúmi sagt, at annarr flokkr- 
inn reið þangat — „þá mun Einarr eigi vilja 
þiggja boðit; hann er svá tortryggr, at hann 
trúir engum manni“. Þat er sagt, at Einarr 
kallaði á Guðmund ok mælti: „Þar mun ek 
koma á morgin, ef þú kemr í kveld“. Enn 
Guðmundr hugsaði þat er hann mælti — „þá 
mun þat ætlan þín, at þú eigir at mæla eftir 
mik“. Snýr hann nú eftir Einari. Þetta er 
sagt Glúmi, at hvárrgi snýr þangat. „Þat er 
illa þá“, kvað Glúmr, „því at þat hafða ek 
ætlat, ef ek genga móti þeim, at ek skyldi eigi 
beggja missa“. Hann hafði sax brugðit undir 
skikkju. Ok váru þau lok viðskifta þeira Glúms 
ok Eyfirðinga. — Enn er kristni kom út hing- 
at, tók Glúmr skirn, ok lifði þrjá vetr síðan, 
ok var byskupaðr í banasótt af Kol byskupi, 
ok andaðist í hvítaváðum. Þá bjó Már Glúms- 


son í Fornhaga ok hafði þar látit kirkju gera, 
6* 


84 VÍGA-GLÚMS SAGA. 


ok var Glúmr þar jarðaðr, ok svá Már, þá er 
hann andaðist, ok mart annarra manna, því at 
langa hríð var engi kirkja í Hörgárdal, nema 
sú ein. Þat er mál manna, at Glúmr hafi verit 
tuttugu vetr mestr höfðingi í Eyjafirði, enn aðra 
tuttugu vetr engir meiri enn til jafns við hann. 
Þat er ok mál manna, at Glúmr hafi verit bezt 
um sik allra vígra manna hér á landi. — Ok 
lýkr þar sögu Glúms. 


Viðaukar 


úr Landnámu. 


1. Helgi enn magri gaf Ingjaldi syni sínum 
land út frá Arnarhváli til Þverár ennar ytri. 
Hann bjó at Þverá enni efri, ok reisti þar hof 
mikit; hann átti Salgerði Steinólfsdóttur. Þeira 
son var Eyjólfr, faðir viga-Glúms, ok Steinólfr, 
faðir Þórarins illa ok Arnórs góða Rauðæings. 
Víga-Glúmr var faðir Más, föður Þorkötlu, 
móður Þórðar, föður Sturlu (Landn. 3. 16). 


2. Helgi enn magri gaf Hámundi mági sín- 
um land milli Merkigils ok Skjálgdalsár, ok 
bjó hann á Espihóli enum syðra. Hans son 
var Þórir, er þar bjó síðan; hann átti Þórdísi 
Kaðalsdóttur. Þeira son var Þórarinn á KEspi- 
hóli enum nyrðra, ok Þorvaldr krókr á Grund, 
enn Þorgrímr í Möðrufelli var eigi hennar son. 
Vigdís var dóttir þeira. (Ldn. 3. 16). 


0 Annarr son hunda-Steinars ok Ó- 
lofar hét Eiríkr. Hann var faðir Sigurðar bjóða- 
skalla, föður víkinga-Kára, föður þeira Böðvars 

ok Vigfúss ok Eiríks á Ofrustöðum, föður Ást- 
ríðar, móður Óláfs konungs Tryggvasonar. 
Dóttir Vigfúss var Ástríðr, móðir víga-Glúms, 
föður Vigfúss, föður Bergs, föður Steinunnar, 
móður Þorsteins rangláts, föður Guðrúnar, móð- 
ur Höllu, móður Flosa, föður Valgerðar, móður 
herra Erlends lögmanns, föður herra Hauks 
lögmanns. (Landn. í viðaukanum). 


4. Eysteinn, son Rauðólfs axna-Þóris sonar, 
nam land niðr frá Bægisá til Kræklingahlíðar, 
ok bjó at Lóni. Hans son var Gunnsteinn, er 
átti Hlíf, dóttur Heðins ór Mjólu. Þeira börn 
váru þau Halldóra, er víga-Glúmr átti, ok Þor- 
grímr ok Grímr eyrarleggr. (Ldn. á. 14). 


5. Maðr hét Þórðr slítandi; hann nam Hörg- 
árdal upp frá Myrká ok ofan til Dranga öðrum 
megin. Hans son var Örnólfr, er átti Ingvildi 
allra-systur; þeira synir váru þeir Þórðr ok. 
Þorvarðr í Kristnesi ok Steingrímr at Kroppi. 
(Landn. 3. 14). 


ra: srliis Vigfúss víga-Glúmsson vá Bárð, 
son Halla éns hvíta, ok er um hann ort Bárð- 
ardrápa, er þetta er stefit í: 
Bároðr of rístr báru 
braut land varar andra. 
Enn Brúsi, bróðir Bárðar ok Orms, orti vísu 
þessa, þá er Glúmr stökk af þinginu: 

Höfum vér vágs ór vigum 
váið herir þót lög þveri 
stóðs við stýrimeiða 

stafn fær hart jafnan 

þó hygg ek fyr viðu 
fleygarðs enn mik varði 
beiði hlökk fyr brekku 
bliks harðara miklu. 


Melabók (sbr. Landn. 3, 16). 


Boks Narfi var (ok) son Arnar, er átti 
Úlfeiði Ingjalds dóttur ór Gnúpafelli, Helga son- 
ar ens magra; við hann eru kend Narfasker. 
Þeira synir váru Ásbrandr, faðir Hellu-Narfa, 
ok Eyjólfr, faðir Þorvalds í Haga, ok Helgi, 
faðir Gríms á Kálfskinni, er átti Helga Þórðar 
dóttir frá Stokkahlöðum, Rafns sonar. — Þor- 
valdr ór Haga myrði Grím, bræðrung sinn. Þá 
sök sótti Einarr Eyjólfsson á Vöðlaþingi, enn 
víga-Glúmr varði ok Már son hans, stjúpfaðir 
Þorvalds, er átti Halldóru spak-Böðvarsdótt- 
ur ok bjó þá í Hrísey. Í þeiri deild stökk 
Glúmr af þinginu fyrir mel ofan, alt at sjó. 
Um þat orti Einarr: 

Þröngvir varð á þingi 
þrema linns at rinna 
varat í Ála éli 

auðlattr fyr mel brattan 
þá er mástéttar máttit 
Mæfils við þröm sævar 
geiranjótr á grjóti 
Geatils klauf of festa. 

Enn Einarr stóð eftir ok lið hans. Þá kvað 
Glúmr: 
Lattist herr með höttu 
Hangatýs at ganga 
þóttit þeim at hætta 
þekkilegt fyr brekku, 
þá er dynfúsar dísir 
dreyra más á eyri 
bráð óx borginmóða 
blóðskjaldaðir stóðum. | 
Glúmr skaut í hönd Einari, enn KEinarr 
skaut til bana Grím, bróður Halldóru, er Glúmr 
átti. - — Enn Þorvaldr varð sekr á þinginu. 
Melabók, sbr. Landn. 3, 13). 


Vísnaskýringar. 


1 (Víga-Glúmr). Menþöll, inn græni garðr gengr 
nær mér ok öllum mínum hjúum enn oss of varði. — 
Dverr við glaum. 


Síðari vísuhelmingrinn er eitthvað aflagaðr, enn þessi 
fyrri helmingr þarf engrar skýringar. 


2 (Víga-Glúmr). Ek sá, ísungs jörð!, hauks holms 
fúra dísi? fara í miklum auka und hjalmi at Eyjafirði. 
1. ísungr, höfuðdúkr; ísungs jörð kvenkenning. — 2. 
hauks-hólmr hönd; fúrr eldr; handarelda-dís kvenkenn- 
ing. 
5 Síðari helmingrinn verðr ekki fullskýrðr að sinni. 
Eg sá, kona, kvenmann fara með geisingi inn Eyja- 
fjörð og hafði hjálm á höfði; þótti mér Í drauminum 
hún taka við fjöllin. 


3 (Víga-Glúmr). Þessi vísa er áðr skýrð í víga- 
Skútu sögu. 


4 (Víga-Glúmr). Ek sofna eigi sætan íþeimabæ . .. .! 
— munat eldviðum öldu? auðbætt við mik — áðr grind- 
logi Göndlar? gellr meir í hattar fellit nökkurum þeira. 
— Oft vá ek mann-of minna. 

1. orðin, sem hér vanta (ofnis ysheims), geta ekki verið 
rétt, og verðr ekki komið saman við önnur orð í vís- 

unni. — 82. öldu-eldiviðr, mannkenning. — 8. Göndul, val- 
kyrja; Göndlar grindlogi, sverð. — 4. hattar fell, höfuð. 


Eg sofna eigi sætt í þessum bæ. þeim verða 
eigi auðbættar sakir við mig — áðr enn sverð kveðr enn 
við í höfði nokkurum þeirra. Eg hefi oft vegið menn 
fyrir minni sakir. 


5 (Víga-Glúmr). Harðgeðr Limafjarðar húna dyn- 
Njarðr! lét mik of barðan — ek sá þat í dóms draumi — 
enn ek þóttumk, keyrðr þjósti, snarr of ljósta sævar- 
hrafns beinanda? þrádráttar steinið í svefni. 

1. Límafjarðarhúnn skip; skipa dyn-Njarðr, mann- 
kenning. — 2. sævar hrafn, skip; skips beinandi, mann- 
kenning. — 8. þrádráttarsteinn, harðsteinn, brýni. 

Mér þótti í draumi Þórarinn berja mig með harðsteini, 
enn eg þóttist reiðast og ljósta hann þegar með brýni 


(eða öðrum harðsteini). 


6 (Víga-Glúmr). Menstiklir! sá mikla goðreið? of tröð 
— sverðabrak mun verða; grára geira kveðja es komin, 
— þars vígmóðar eggmóts Ásynjur? jósu fram blóði of 
vegna seggja för“. Vinir fagna því. 

1. menstiklir, mannkenning. — 2. goðreið, reið goða 
(hér eru það valkyrjur). — 8. eggmót, orrusta; eggmóts 
Ásynjur, valkyrjur. — 4. för seggja, flokkr manna. — 
För er tilgáta Jóns Þorkelssonar, og er svo líkleg, sem 
margar leiðréttingar hans í fornvísum, að naumast þarf 
að efa, að hér sé hitt á hið upphaflega orð, sem hæglega 
gat verið misritað fjör. 


Eg sá goð (gyðjur) ríða í garð; það mun verða fyrir - 


bardaga, — þar sem vígmóðar valkyrjur jósu blóði yfir 
fallinn val. Vinir fagna þvi. 

7 (Víga-Glúmr). Vísa þessi virðist vera talsvert af- 
löguð. Dr. Jón Þorkelsson hefir getið til, að skalat ætti 
að standa Í 8. vo. Í staðinn fyrir erat, sem í handritun- 
um stendr, og hervíg í 6. vo. í staðinn fyrir hörveig. 
7.—8. vo. er tekið eftir Hóla útgáfunni, því að þessi vísu- 
fjórðungr finst ekki annarsstaðar, og hefir Jón Þorkels- 
son getið til að munat í 7. vo. ætti að vera munom, 
enn þá vantar þó enn skothendinguna í það vísuorð. 

Víns virkis hirði-Sif! spyrr at verkum mínum — skal- 
at at? manna máli — þau morð váru forðum. Þeims 
hrafn of huggarð liggr gervaf talið hervíg. Munum láta 
málin svá myrk, at sem fæst yrkjum um. 

1. Sif, Ásynja; víns virki vínker; víns virkis hirði- 
Síf, kvenkenning. — 8. at = á: það skal ekki hafa orð á 
því. — 8. þeims hrafn of huggar = þeim sem hrafninn 
huggar, þeim sem hrafninn gleðr eða þeims hrafn of 
hugga, þeim sem gleðja hrafninn, bardagamönnum. — 4. 
gerva = gerla. 

Kona spyr að verkum mínum, það skal ekki hafa orð 
á þeim. Þau morð vóru fyrir löngu. Alkunnugt víg 
lizgr (óbætt) þeim er hrafn hugga(r). Vér munum láta 


þessi mál vera myrk, og sem fæst yrkja um þau. 


8 (Víga-Glúmr). Ek rudda mér til landa með oddi 
— forðum lék orð á því — með veðrstöfum Viðris vand- 
ar'. Nú hefir varrar skiíðs (bendis) Valþögnir? vegna 
sér úr hendi breiða jörð með börðumð. 

Í handritunum stendr: Rudda ek sem jarlar, og 
svo er það í Snorra-Eddu, þar sem þessi vísuhelmingr er. 
Enn með því að aðalhending vantar í vísuna, þá hefir J. 
D. getið til, að hér ætti að standa með oddi, enn Kon- 
ráð Gíslason hefir getið til að lesa eigi: Rudda ek ár 
sem jarlar, og verðr þá einnig borgið hendingunni. Orðið 
bendis veit ég ekki hvað er; ég sé ekki að hægt sé að 

láta varrar skíðs bendis Valþögni vera mannkenning; 
sér er tilgáta dr. J. Þ. fyrir mér. 

1. Viðrir, Óðinn; Viðris vöndr, sverð; Víðris vandar 
veðrstafir mannkenning. — 2. Valþögnir, Óðinn; varrar 
skíð, skip; skips-Óðinn, mannkenning. — 38. með börðum 
= til yztu ummerkja. 

Eg ruddi mér til landa (at Þverá) með vopnum (fyrr- 
um); lék þá orð á því með mönnum. Nú hefir farmaðr- 
inn (skáldið) um siðir vegið úr hendi sér stóra jörð til 
yztu ummerkja. 


9 (Víga-Glúmr). Máligr menbrjótandi! munat hljóta 
þá sælu, es vér sátum fullkátir fjóra tegu vetra. Nú á 
fleinmarar mógrennir? sér minna met. Breiðr boggr? kom 
oss í búðir af einu hoggvi. 

Máligr gæti líka verið málreifr, og svo hefir Jón 
Þorkelsson getið til í Tr. Il, 188. 

1. menbrjótandi, mannkenning. — 2. fleinmarr, blóð; 
mór = már; grennir, seðjandi; feinmarar mógrennir, 
mannkeuning. — 8. baggr, líklega (skylt sagnorðinu 
bagga eða nafnorðinu baggi, byrði) skaði. 

Hér er alveg fylgt skýringu Jóns Þorkelssonar í Tr. 
III, 128— 124. 

Hinn málreifi maðr (skáldið) mun eigi hljóta slíka sælu, 
sem þá er vér sátum glaðir fjörutíu vetr. Nú á hann sér 


minna met. Mikið tjón kom á heimili vort af einu höggi. 


10 (Brúsi Hallason). Vér eigum, stafn-Göndul!, 
jafnan vegs hlut af vígum við borða stóðs stýrimeiða? — 
ek veit orð á því. Þó hygg ek fleygarðs fúrviðuð fóru 
harðara miklu fyr brekku enn mik varði, bliks-beiði- 
Hlökkf. 

Eigum er tilgáta J. Þ. fyrir höfum. 

nn 


1. stafn, ker (sbr. ölstafn), stafn-Göndul, kvenkenn- 
ing. — 2. borða-stóð == borðahestar; borðahesta-stýrimeið- 
ar, menn. — 8. /leygarðr, sjór; fúrviðr, eldviðr; sjávar- 
eldviðir, menn. — 4. blúk, að blíkja léreft; bliks beiði- 
Hlökk, kvenkenning. 


Vér eigum, kona, jafnan vegs (virðingar) hlut af víg- 
um við hina — svo er sagt. Dó hygg eg, að þeir færi 
miklu harðari fyrir brekkuna en mig varði, kona. 


11 (Einarr Þveræingr). Þrengvir Ála þremja linns! 
varð at rinna í éli fyr brattan mel — vas at auðlattr, 
þá es geira njótr? máttit? of festa klauf á Mæfils mar- 
stéttar grjóti!“ við sævar þröm. ' 

1. Ál, sækonungr, Ála þrömr, sjór: sjávar línnr skip; 
þrengvir Ála þremja linns, mannkenning. — 2. mann- 
kenning. — 8. máttit = mátti eigi. — 4. Mæfill, sækon- 
ungr; Mæfils marr, sækonungs hestr, skip; Mæfils mar- 
stétt, fjara? | 

5. vísuorðið er líklega aflagað. 


Glámr varð að renna úr bardaganum fyrir brattan 
mel. Var ekki hægt að letja hann, þá er hann gat ekki 
fest fætr á fjörngrjótinu við sjóinn. 


12 (Víga-Glúmr). Herr lattisk at ganga með höttu 
Hangatýs!; þóttit þeim þekkilegt at hætta fyr brekku, þás 
stóðum skjaldaðir á eyri dynfúsir? dreyra Ssvells dísar“. 
Blóðs bráð óx borginmóðaf“. 

1. Hanga-Týr, Óðinn; Hanga-Týs höttr, hjálmr. — 
9. dynfúsir = fúsir í dyn. — 8. dreyra svell, orrustu- 
völlr; dreyra svells dís valkyrja; valkyrja dynr, bardagi. 
— 4. borginmóði, hrafn. 

Herinn tók að letjast að ganga með hjálmana, þótti 


eigi fýsilegt að hætta sér fyrir brekkuna, þá er vér stóð- 

um skjaldaðir á eyrinni fúsir að berjast. Hrafn fekk 


meiri bráð. 


13 (Víga-Glúmr). Ilt es of orðit á jörð — aldr 
bölnar! skaldi mjök, — liðit er mest it móða líf mitt — es 
ek má eigi tyr seggjum hefna ofvegins Gríma eyrarleggs 
í Göndlar laumi. 

Orðin Heðins drifu og Gefnar, sem eru í vísunni, 
er ekki víst hvar eiga að vera Í röðinni. 

Um vísu þessa hefir dr. Jón Þorkelsson skrifað mér Í 
þessari svipan: 

„Það á að lesa bölna (= verða ógiftusamlegr) fyrir 
bölva. bölna er myndað af viðlagsorðinu bölr, illr, 
óhamingjusamlegr, á sama hátt sem fölna af fölr. Við- 
lagsorðið bölr finst í Lokasennu 49: böl er beggja 
þrá' = vöntun hvorstveggja er Óhamingjnsamleg eða 
meinleg. böl er hér kvenkyn af bólr, eins og föl er 
kvenkyn af fölr. Í sömu vísu á að lesa ofvegins = 
drepins; ofveginn þýðir ef til vill því miðr drepinn; 
sömu merking hefir of í oflátinn. Þetta of er eigi hið 
útfyllanda of (of expletivum)“. 

Í staðinn fyrir meira, sem í handritunum stendr síð- 
ast Í 8. vo., er hér sett móða, enn dr. J. Þ. hefir einnig 
getið til að þar ætti að vera: liðit er mér it mæra. 

1. Göndlar flaumr, bardagi. 


Ilt er orðið að lifa, — ellin verðr mér ógiftusöm, líf 
mitt er að mestu liðið — er eg má eigi fyrir öðrum 
mönnum hefna Gríms eyrarleggs, sem illu heilli hefir ver- 
ið veginn. 


0 


“5 


A 


Athugasemd við vísnaskýringar. 


Halldór Kr. Friðriksson hefir fengizt við að skýra tvær 
vísur Í víga-Glúms sögu í Tr. Bmf. III. 189—206, og 
hefir gleymzt að geta skýringa hans hér að framan. Það 
eru 6. og 9. vísan. 

6. vísuna hefir hann þannig: 

Menstiklir sá mikla 

— mun sverðabrak verða — 
— komin er grára geira — 
— goðreið of tröð — kveðja, 
þars Ósynjur jósu 

eggmóts of fjör seggja 

— vitnir fagnar því — vegna 
vigmóðar fram blóði. 

Enn vísuna færir hann þannig til óbundins máls: 

Menetiklir sá mikla goðreið of tröð, þars Ósynjur egg- 
móts jósu fram blóði vegna (veginna) seggja of fjör (fjör 
þolf. af fjörr, viðr; hér skógr = Hrísateigr). 

Um skýringu þessa er það að segja, að hún er ólík- 
legri enn sú, sem hér er að framan, einkum orðið fjörr 
= viðr, og vegna = veginna. Í Hóla útgáfunni stendr 
för, og með því orði getr vegna staðizt. Hins vegar 
er alllíkleg tilg. H. Kr. Friðrikssonar um, að vinir fagna 
því eigi að vera — vitnir fagnar því, þ. e. úlfrinn 
fagnar því, og yrði þá síðari vísuhelmingrinn þannig 
(því er óþarft): 

þars Ásynjur jósu 
eggmóts of för Seggja 

— vitnir fagnar — vegna 
vígmóðar fram blóði. 


a 

9. vísuna hefir H. Kr. Friðriksson þannig: 

Málörr munat enn sælu 

menbrjótandi hljóta 

— oss kom breiðr í búðir 

böggr af einu höggvi —, 

þá es — fleymærar — fjóra — 

 fullkátir vér sátum 

nú es — mógrennir — minna 

mitt setr — tigu vetra. 
DÞ. e. Málörr menbrjótandi munat enn hljóta sælu þá es 
vér sátum fullkátir fjóra tigu vetra; nú er mitt setr 
minna, fleymærar mógrennir, o. s. frv. — Fleymærar 
mógrennir þýðir hann: fley, skip; mærr; land, fleyland, 
sjór; mór, hestr, og verðr þetta mannkenning. 

Enn fremr hefir séra Janus Jónsson í Holti reynt að 
skýra síðari helming þessarar vísu í Tr. III. 111—199, 
og hefir hann hana þannig: 

áðr — fleymærar — fjóra 

fullkátr vér sátum, 

nú er — mórennir — minna 

mitt set — tigu vetra. 

D. e. áðr sátnm vér fullkátir fjóra tigu vetra, fleymærar 
mórennir; nú er mitt set minna. — Virðist sú skýring 
vel geta staðizt. — Fleymærar mórennir er þá = sjávar 
mórennir (sjávar-hest-rennir), mannkenning. — Mó er 
Þþolf. af mór hestr. 


Nöfn. 


Arngrímr Þorgrímsson 84, 
85, 55—57, 60, 69, 65, 
66. 

Arnórr kerlingarnef Bjarn- 
arson 42, 55, 57. 

Arnórr rauðkinnr Steinólfs- 
son (Ármórr enn góði 
Bauðæingr) 30—34, 55, 
79, 85. 

Auðun rotinn Þórólfsson 47. 

Ásbrandr Narfason 87. 

Ásgautr berserkr 10—12. 

Ásgrímr elliða-Grímsson 27, 
57, 78, 74. 

Ástríðr Böðvarsdóttir 12. 

Ástríðr Eiríksdóttir (móðir 
Óláfs Tryggvasonar) 19, 
86. 

Ástríðr Vigfúsdóttir hersis 
6, 9, 19—15. 


Barð, bær (nú prestesetr) í 
Fljótum 29, 79. 

Bárðardrápa 86. 

Bárðr Hallason 47—54. 

Bergr Vigfússon 86. 


Björn járnhauss 16— 18. 

Borgarhóll, bær í Eyjafirði 
14. 

Brúsi skáld Hallason 47, 
81, 86. 

Bægisá, bær (nú prestsetr) 
í Eyjafjarðars. 86. 

Böðvarr víkinga-Kárason 
12, 85. 


Djúpadalsá í Eyjafirði 87, 
38. 

Djúpidalr (= Stóridalr), 
bær í Eyjafirði 73. 

Drangi í Hörgárdal 86. 


Einarr Þveræingr Eyjólf. 
son 47, 54, 56, 69, TI— 
77, 80—88. 

Einarr Konálsson 40. 

Eiríkr, húskarl Þórarins á 
Espihóli 66. 

Eiríkr bjóðaskalli á Ofru- 
stöðum 19, 86. 

Eiríkr  hunda-Steinarsson 


107. 
7 

Erlendr inn sterki Oláfsson 
lógmaðr 886. 

Esphælingar 14, 24, 27, 83, 
84. 41, 54, 58, 63, 66, 
71, 782, 

Espihóll, bær í Eyjafirði 
(hinn nyrðri) 80, 46, 57, 
61, 85, (hinn syðri) 14, 
82. 

Eyfirðingar 46, 80, 88. 

Eyjafjarðardalr 80, 47. 

Eyjafjörðr 1, 8, 13, 26, 84, 
46, 55, 56, 73. 

Eyjólfr Narfason 78. 

Eyjólfr Ingjaldsson 1—13, 
15, 25. 

Eyjólfr Valgerðarson 30. 

Eyjólfr Þorleifseon ins háva 
60, 66. 

Eymundr akraspillir 19. 

Eysteinn berserkr 62, 64. 

Eyvindr austmaðr 62, 66. 


Fangabrekka (á alþingi) 
35, 86." 

Fiskilækjarhverfi (= Kaup- 
angssveit eða hlutr henn- 
ar) Í Eyjafirði 45. 

Fljót, hérað í Skagafjarðar- 
sýslu 29, 79. 

Fluga, sverð 44. 

Fornhagi, bær í Hörgárdal 
88. 

Freyr 14, 28, 54, 75. 


Grásar, forn kaupstaðr við 
Eyjafjörð 32. 

Gizurr Kaðalsson 80, 81, 
84. 

Gizurr enn hvíti Teitsson 
12, 27, 78, 74. 

Glámr Eyjólfsson = víga- 
Glúmr 18—19, g21—34, 
86—49, 54—56, 58—88. 

Gnúpufell, bær í Eyjafirði 
74. 

Grímr  eyrarleggr Gunn- 
steinsson 29, 81, 82, 84, 
86, 88. 

Grímr Helgason á Kálfs- 
skinni 87. 

Grund, bær í Eyjafirði 13, 
29, 57, 58, 85. 

Guðbrandr Þorvarðsson 60, 
62, 63, 67, 69, 70. 

Guðmundr enn ríki Eyjólfs- 
son 75, 77, 81 —88. 

Gunnsteinn Eysteinsson 29, 
86. 


Hagi, bær í Árskógsströnd 
í Eyjafjarðarsýslu 78, 79, 
82. 

Hallbera Þóroddsdóttir 77. 

Halldóra Arnórsdóttir 79. 

Halldóra Gunnsteinsdóttir 
29, 66, 67, 81, 86, 88. 

Hallfríðr Þorkelsdóttir 18. 

Halli enn digri 62, 66. 

Halli enn hvíti Þorbjarnar- 
son 47, 48, 50, öl, 54. 
Hallvarðr, lansingi Glúms 
46—49. 

Hamarr, bær í Eyjafirði 38, 
39, 42. 

Hanakambr (= Kambr), 
bær í Eyjafirði 7“. 

Haukr lögmaðr Erlendeson 
86. 

Hákon konungr Aðalsteins- 
fóstri 4. 

Hámundr heljarskinn 13. 

Hegranessþing 40, 71. 

Helga Eyjólfsdóttir 13, 60, 
68. 

Helga Þórðardóttir frá 
Stokkahlöðu 78, 87. 

Helga Þorkelsdóttir á Hamri 
38, 41, 429. 

Helgi enn magri Eyvindar- 
sonu 1, 13, 78, 85, 87. 

Helgi Narfuson 87. 

Hellu-Narfi =— Narfi Ás- 
brandsson. 

Herþrúðr Gizurardóttir 30. 

Heðinn ór Mjólu 86. 

Hlenni enn gamli Örnólfs- 
son 29, öl, ó4, 78. 

Hlif Heðinsdóttir 29, 86. 

Hólar, bær í Eyjafirði 13, 
23, 24, 4l. 

Hrafnagilslaug 82, 70. 


Hreiðarr stýrimaðr 1—9, 
12. 


Hripkelsstaðir (upphaflega: 
hrip-Ketilsstaðir), bær í 
Eyjafirði 14. 

Hrísateigr í Eyjafirði 60, 
E8, 74. 

Hrísey á Eyjafirði 78, 87. 
Hríseyjar-Narfi — Narfi Arn- 
arson (r. Þrándarson). 

Hunda-Steinarr jarl 107. 

Höfði, bær á Höfðaströnd í 
Skagafj.s. 29. 

Hörgárdalr, hérað í Eyja- 
fjarðarsýslu 829, 76, 77, 
84, 86. 


Ingjaldr Helgason ens magra 
1—3, 13, 30, 78, 85. 

Ingunn Helgadóttir 18. 

Ingunn Þórisdóttir 13. 

Ísland 3, 6. 

Íslendingar 4—8. 

Ívarr bróðir Hreiðars stýri- 
manns 4—9, 11. 


dórunnarstaðir, bær í Eyja- 
firði 47. 
Jöðurr, maðr Glúms 60, 66. 


Kaupangr (= Kaupangs- 
sveit eða hluti hennar), 
nú bær í Eyja!jarðarsýslu 
80. 

Kálfr frá Stokkahlöðn 87— 
41. 

7* 

Kálfsskinn, bær á Arskógs- 
strönd 87. 

Ketilbjörn frá Mosfelli 27. 

Ketill Þorvaldsson 68, 76. 

Klaufi Þorvaldsson at Barði 
29, 79. 

Klængr Narfason 78, 79, 
81, 82. 

Kvarnárvað í Eyjafirði 68. 

Kolr byskup 83. 

Kristnes, bær í Eyjafirði 
60, 86. 

Kroppr, bær í Eyjafirði 86. 

Kræklingahlíð, sveit í Eyja- 
 fjarðars. 86. 


Laugaland, bær í 
firði 60. 
Laugardalr (= Mjaðmárdalr 
eða Þverárdalr) í Eyja- 
firði 52. “ 
Limafjörðr í Danmörku ö9. 
Lón (= Skipalón?), bær í 
Eyjafjarðars. 86. 


Eyja- 


Már Glúmsson 36—38, 46, 
58—61, 63, 66—68, 78, 
83, 85. 

Merkigil í Eyjafirði 85. 

Mjaðmárdalr í Eyjafirði 43, 
6l. 

Mjóla 88. 

Mosfell, bær í Grímsnesi 27. 

Myrká, bær (nú kirkjustaðr) 
í Hörgárdal 86. 


Myrkárdalr, bær í samnefnd- 
um dal í Eyjafjarðars. 
71. 

Mývatn (= Mývatnshverfi 
= Mývatnssveit) í S.Þing- 
eyjars. 18, 29, 42. 

Mývatnshverfi = Mývatns- 
sveit 45. 

Möðrufell, bær í Eyjafirði 
13, 34, 58, 57, 57, 60,785. 

Möðruvellir, bær í Eyjafirði 
30. 

Möðruvellir, bær í Hörgár- 
dal 77. 

Möðrvellingar 54. 


Narfasker 87. 

Narfi Arnarson 18, 78, 
87. 

Narfi Ásbrandsson == Hellu- 
Narfi S7. 

Norðlendingar 36. 

Noregr í, 4. 


Oddaeyrr (= Oddeyri við 
Eyjafjörð 80. 

Oddbjörg farandkona 35. 

Oddkatla Oddkelsdóttir 30, 
ðl. 

Oddkell ór Þjórsárdal 30, 
47. 

Ofrustaðir í Noregi 86. 

Ormr Hallason 47, 86. 

Óláfr konungr Tryggvason 
12, 86. 

Ólof kona hunda-Steinars 85. 
Ólof Böðvarsdóttir 19. 


Rangárvellir 86. 

Rauðahjalli, vestan í Vöðla- 
heiði 48. 

Rauðólfr öxna-Þórisson 86. 

Rúinólfr Kaðalsson 80. 


Saldís kona Gizurar Kað- 
alssonar 30, 84, 84. 

Salgerðr Steinólfsdóttir 85. 

Saurbær, bær (nú prests- 
setr) í Eyjafirði 41, 47, 54. 

Sigluvík, bær á Svalbarðs- 
strönd í S.-Þingeyjars. 
13, 60. 

Sigmundr Þorkels son ens 
háva 13, 14, 19, 91—24, 
26, 27, 52. 

Sigurðr bjóðaskalli Eiríks- 
son 85. 

Sigurðr víkinga-Kárason 6, 
12. 

Skagafjörðr 50. 

Skáldsstaðir, bær í Eyja- 
firði 47. 

Skjalgdalsá 85. 


Skúta Áskelsson goða = 


viga-Skúta 42—46. 
Snækollr hestr 886. 
Steingrímr í Sigluvík 18, 60. 
Steingrímr Örnólfsson 86. 
Steinólfr Arnórs son raunð- 


kinns 34, 85, 55—57, 61 
—64, 69. 
Steinólfr enn lági Hrólfs- 
son 85. 
Steinólfr Ingjaldsson 1, 30, 
85. 
Steinunn Bergsdóttir 86. 
Stokkahlaða, bær í Eyja- 
firði 87, 40, 61, 692, 78, 
Sturla Þórðarson 85. 
Svarfaðardalr 79. 


Teitr Ketilbjarnarson á 
Mosfelli 27. 

Tjörn, bær í Eyjafjarðardal 
80, 47. 


Una Oddkelsdóttir 47. 

Upplönd í Noregi 10. 

Uppsalir, bær í Eyjanrði 34, 
85, 54, 55, 69, 64. 

Úlfeiðr 'Ingjaldsdóttir 18, 
78, 87. 

Úlfsdalir, bær í Eyjafj.s. 71. 


Valgerðr Flosadóttir 86. 
Valgerðr Rúnólfsdóttir 80. 
Vestfirðingar 36. 
Vitazgjafi, akr at Dverá Í 
Eyjafirði 20, 83. 
Víðines, bær í Eyjafirði 29, 
51. 
Viga-Glúmr = G 
Jólfsson. 

Víga-Skúta = Skúta Ás-  Þórðr Freysgoði Özurarson 
kelason. 18. 


Vígdis Auðunar dóttir rotins 
41. 

Vigdís Þórisdóttir 14, 23, 
24, 62, 85. 

Vigfús Eyjólfsson 18. 

Vigfúss víga-Glúmsson 46 
—60, 52—55, 65, 69, 86. 

Vigfúss víkinga-Kárason 6, 
9, 12, 15, 16. 18, 25, 27, 
75, 86. 

Víkinga-Kári 6, 12, 85. 

Vors, hérað í Noregi 1, 5, 
10, 14. 

Vöðlaheiðr 43. 


Yngvildr 
86. 


allra-systir 60, 


Bjóðólfr frá Æsustöðum 41. 
Þjórsárdalr 29, 47. 
Þórarinn illi Steinólfsson 85. 
Þórarinn á Espihóli Þóris- 
son 13, 14, 24, 26, “9, 
46, 64, 67—59, 61 — 64, 
66—75. 79, 8Ú, 858. 
Þorbrandr Narfason 78. 
Þórðr slítandi 86. 
Þórðr Bjarnarson á Höfða 29. 
Þórðr Gilsson 85. 
Þórðr Rafnsson á Stokka- 
hlöðu 62, 63, 78, 79, 87. 
Þórðr Örnólfsson 86. 


Þórdís Bjarnardóttir 55. 

Þórdís Gizurardóttir 30, 31, 
84. 

Þórdís Kaðalsdóttir 30, 85. 

Þorgerðr Þorvaldsdóttir 29. 

Þorgrímr fjúk 77. 

Þorgrímr Hlífarson 29, 86. 

Þorgrímr Þórisson í Möðru- 
felli 18, 30—32, 34, ö5, 
85. 

Þórir á Espihóli Hámund- 
ar son heljarskinns 13, 26, 
80, 82, 46, 85. 

Þorkatla kona Þorvalds 
króks 29. 

Þorkatla Másdóttir 85. 

Þorkell á Hamri 38, 89, 42. 

Þorkell enn hávi at Mý- 
vatni 18, 14, 19, 22,24— 
29, 75. 

Þórlaug viga-(lúmsdóttir 
42. 

Dorleifr enn hávi 60. 

ÞDóroddr Hjálmsson 77. 

Þorsteinn bóndi á Upp- 
löndum 10. 

Þorsteinn tanglátr Einars- 
son 86. 

Þorsteinn Eyjólfsson 13, 19, 
20, 28, 24, TI. 

Þorvaldr á Rangárvöllum 
36. 


NÖFN. 


Þorvaldr menni Eyjólfsson 
78, 79, 87. 

Þorvaldr Narfason 78. 

Dorvaldr Rafnsson á Barði 
29. 

ÞDorvaldr tasaldi Steingríma- 
son 18, 60, 65, 66, 68, 81. 

Þorvaldr krókr Þórisson 18, 
l4, 26, 29, 40, 56—58, 
62, 65, 66—70, 72, "TA, 
85. 

Þorvarðr Örnólfsson 60—66, 
69, 70, 74, 86. 

Þundarbenda, þræll 65. 

Þverá en efri (= Munka- 
Þverá), bær í Eyjafirði 1, 
18, 19, 21, 24, 25, 28, 
82, 86, 41—44, 46, 52, 
55, 56, 60, 62, 68, "Tá, 
75—717, 85. 

Þverá en ytri (áin) í Eyja- 
firði 8B. 

Þverbrekka, bær í Öxnadal 
78. 


Æsustaðir, bær í Eyja- 
fjarðardal 4l. 


Öngulastaðir, bær í Eyja- 
firði 62. 

Örn, faðir Narfa 87. 

Örnólfr töskubak 29. 

Örnólfr Þórðarson slítanda 
60, 86. 

Öxnadalr 78. 

Öxnadalsheiðr 83. 

Öxnafell, bær í Eyjafirði 
56. 

Öxna-Þórir 86. 


Leiðréttingar. 


Bls. 7: þangt les þungt. 
Bls. 59m: þrádáttar les þrádráttar. 
Bls 6010: fjör les för (á sumum eintökum). 

